
Kartą mokslo metų pradžioje nugirdau dviejų mer- 
gaičių pokalbį. Vyresnioji mokėsi šeštoje klasėje, o jau- 
nesnioji — penktoje. Mergaitės dalijosi įspūdžiais apie pa- 
mokas, mokytojus, draugus, apie naujus dėstomus daly- 
kus. Šeštokę labai nustebino geometrijos pamokos: „Tai 
keistenybės, — pasakojo įi,— atėjo mokytoja į klasę, nu- 
braižė lentoje du lygius trikampius, o paskui visą pamoką 
įrodinėjo mums, kad jie lygūs. Negaliu suprasti: kam to 
reikia?“ — „O kaip tu pamoką atsakinėsi?“ — paklausė 
jaunesnioji mergaitė.—,,Išmoksiu iš vadovėlio... tik labai 
sunku atsiminti, kur kokią raidę rašyti...“ 

Tą patį vakarą girdėjau, kaip toji mergaitė, sėdėdama 
prie lango, stropiai mokėsi geometriją: „Įrodymui uždė- 
sime trikampį A'B'C" ant trikampio ABC... uždėsime tri- 
kampį 4'B'C"' ant trikampio ABC...“ — daug kartų kartojo 
ji. Gaila, man nepasisekė sužinoti, kaip sekėsi tai mergai- 
tei mokytis geometriją, bet manau, jog šis dalykas jai bu- 
vo gana sunkus. | 

Po kelių dienų pas mane užėjo kaimynas Tolia, taip 
pat šeštokas, su pretenzijomis geometrijai. Mokytojas pa- 
aiškino klasėje ir uždavė išmokti namuose teoremą apie 
tai, kad trikampio priekampis yra didesnis už kiekvieną 
jam negretutinį vidaus kampą. Tolia parodė vadovėlyje 
brėžinį (1 brėž.) ir paklausė: „Kam gi reikia ilgai ir pai- 
niai įrodinėti, kai iš šio brėžinio visiškai aišku, kad tri- 
kampio priekampis yra bukas, o jam negretutinis vidaus 

kampas — smailus? Juk bukas kampas visuomet didesnis 
už smailųjį,— įtikinėjo mane Tolia,— tai aišku be jokio 
įrodymo“. Ir man teko išaiškinti Toliai, kad šis teiginys 
nėra savaime aiškus ir kad šią trikampio priekampio sa- 
vybę reikia įrodyti. 


1 brėž. 


A C 


Pagaliau, visai neseniai vienas aštuntokas parodė sa- 
vo kontrolinį darbą, už kurį, jo žodžiais tariant, mokyto- 
jas „neteisingai“ sumažino pažymį. Uždavinyje buvo duo- 
ta lygiašonė trapecija, kurios pagrindai — 9 ir 25 cm ir 
šoninė kraštinė — 17 cm; reikėjo rasti trapecijos aukšti- 
nę. Kad būtų galima išspręsti šį uždavinį, į trapeciją bu- 
vo įbrėžtas apskritimas, be to, paaiškinta, kad, remiantis 
teorema apie apibrėžtinį keturkampį (apibrėžtinio ketur- 
kampio priešingų kraštinių sumos yra lygios), į šią tra- 
peciją galima įbrėžti apskritimą (94+25=174+17). Toliau 
aukštinė buvo randama kaip apskritimo, įbrėžto į lygia- 
šonę trapeciją, skersmuo, kuris lygus trapecijos pagrindų 
viduriniam proporcingajam (tai buvo moksleiviams įrc 
dyta anksčiau spręstame pavyzdyje). 

Sprendimas atrodė labai paprastas ir įtikinantis, bet 
mokytojas pabrėžė, kad neteisingai remtasi teorema apie 
apibrėžtą keturkampį. Aštuntokas nesuprato. „Argi ne- 
teisinga, kad apibrėžto keturkampio priešingų kraštinių 
sumos yra lygios? O juk mūsų trapecijoje pagrindų suma 
yra lygi šoninių kraštinių sumai,— tai, vadinasi, ir į šią 

trapeciją galima įbrėžti apskritimą. Kurgi klaida?“ — 
klausė jis. 

Tokių faktų, apie kuriuos tik ką pasakojau, galima 
pateikti labai daug. Moksleiviai dažnai nesupranta, kam 
reikia įrodinėti tiesas, kurios ir be įrodymo pakankamai 
aiškios, įrodymai kartais atrodo bereikalingi ir griozdiški. 
Būna ir tokių atvejų, kai iš pirmo žvilgsnio visai aiškus ir 
įtikinantis įrodymas, smulkiau panagrinėjus, pasirodo ne- 
teisingas. 

Si maža knygutė parašyta, siekiant padėti mokslei- 
viams išsiaiškinti šiuos klausimus: 

1. Kas yra įrodymas? 

2. Kam reikalingas įrodymas? 

3. Koks turi būti įrodymas? 

4. Ką galima geometrijoje priimti be įrodymo? 


$ 1. KAS YRA ĮRODYMAS! 


1. Taigi kas yra įrodymas? Įsivaizduokite, jog ban- 
dote įtikinti savo pašnekovą, kad Žemė yra rutulio for- 
mos. Jūs kalbate apie horizonto platėjimą, kylant stebė- 
tojui virš Žemės paviršiaus, apie keliones aplink Žemę, 
apie apskritą šešėlį, kurį Žemė meta ant Mėnulio, kai bū- 
na Mėnulio užtemimas, ir t. t. 

Kiekvienas iš šių teiginių, kuriais norite įtikinti savo 
pašnekovą, vadinamas įrodymo argumentu, o argumentų 
visuma vadinama argumentacija. Kame slypi argumento 
svarumas, įtikinamumas? Išnagrinėsime, pavyzdžiui, pas- 
kutinį iš pateiktųjų argumentų. Tvirtiname, kad Žemė turi 
būti apskrita, nes jos šešėlis apskritas. Šį tvirtinimą grin- 
džiame tuo, kad žmonės iš patirties žino, jog visi kūnai, 
kurie yra rutulio formos, meta apskritą šešėlį, ir atvirkščiai, 
apskritus šešėlius, būdami bet kokioje padėtyje, meta tik 
rutulio formos kūnai. Taigi šiuo atveju pirmiausia remia- 
mės faktais, tiesioginiu gyvenimo patyrimu, liudijan- 

čiu apie mus supančio materialaus pasaulio kūnų savybes. 
Toliau darome išvadą, šiuo atveju šitaip. 

„Visi kūnai, kurie, būdami įvairiose padėtyse, meta 
apskritą šešėlį, yra rutulio formos“. „Mėnulio užtemimų 
metu Žemė, būdama įvairiose padėtyse Mėnulio atžvilgiu, 
visada meta ant jo apskritą šešėlį“. Išvada: „Vadinasi, Že- 
mė yra rutulio formos“. 

Pateiksime pavyzdį iš fizikos. Praeito šimtmečio še- 
šiasdešimtaisiais metais anglų fizikas Maksvelas nustatė, 
kad elektromagnetinės bangos sklinda erdvėje tokiu pat 
greičiu, kokiu sklinda šviesa. Si aplinkybė vertė jį pa- 
daryti prielaidą (hipotezę), kad šviesa taip pat yra elekt- 
romagnetinės bangos. Norint įrodyti šios prielaidos tei- 
singumą, reikėjo nustatyti, kad šviesos ir elektromagneti- 
nių bangų panašumas neapsiriboja tik vienodu jų sklidi- 
mo greičiu, reikėjo pateikti pakankamai svarius argumen- 
tus, įrodančius vienodą abiejų reiškinių prigimtį. Tokie 
argumentai buvo bandymų rezultatai, neabejotinai įrodan- 
tys magnetinio ir elektrinio laukų įtaką įvairių šviesos šal- 
tinių spinduliavimo pobūdžiui. Buvo aptikta ir daug kitų 
faktų, neabejotinai patvirtinančių, kad šviesa ir elektro- 
magnetinės bangos yra tos pačios prigimties. 

Pateiksime dar aritmetinį pavyzdį. Imsime bet kuriuos 
nelyginius skaičius, kiekvieną iš jų pakelsime kvadratu ir 
kiekvieną iš gautų kvadratų sumažinsime vienetu. Pa- 
vyzdžiui: 


727—1=48; 117—1=120; 52—1=24; 
97—1=80; 152—1=224 ir t.t. 


Nagrinėdami gautus skaičius, pastebime vieną bend- 
rą savybę: kiekvienas iš jų dalijasi be liekanos iš 8. Atli- 
kę dar keletą bandymų su nelyginiais skaičiais ir gavę 
tuos pačius rezultatus, išsakome hipotezę: „,„Sumažinę vie- 
netu bet kurio nelyginio skaičiaus kvadratą, gausime skai- 
čių, daly iš 8“. 

Kadangi dabar kalbame apie bet kuriuos ne- 
lyginius skaičius, tai įrodymui reikia pateikti tokius ar- 
gumentus, kurie tiktų visiems nelyginiams skaičiams. 
Prisiminsime, kad bet kurį nelyginį skaičių galima už- 
rašyti 21—1 pavidalu; čia n — bet kuris natūrinis skai- 
čius. Nelyginio skaičiaus kvadratą, sumažintą vienetu, 
galima užrašyti reiškinio (2n—1)2—1 pavidalu. Atskliau- 
dẹ gauname:  (2n—1)2—1=4n2—4n+1—1=4n2—4n— 
An(n—l). 

Gautasis reiškinys dalosi iš 8, esant bet kuriam na- 
tūriniam n. Iš tikrųjų, skaičius 4n(n— 1) turi daugiklį 4, 
todėl dalosi iš 4. Be to, n— 1 ir n yra du gretimi natūriniai 
skaičiai, todėl vienas iš jų būtinai lyginis; vadinasi, šis 
reiškinys būtinai turi dar ir daugiklį 2. 

Taigi skaičius 4n(n—1) visuomet dalus iš 8, o tai ir 
reikėjo įrodyti. 

Iš šių pavyzdžių galime suprasti, kokiais pagrindi- 
niais keliais mes pažįstame supantį pasaulį, jo daiktus, 
reiškinius ir dėsningumus. Pirmasis kelias — iš daugelio 
daiktų ar reiškinių stebėjimų ir bandymų nustatome bend- 
rus jų dėsningumus. Iš pateiktų pavyzdžių galėjome pa- 
stebėti, kad, remdamiesi stebėjimais, žmonės nustatė pri- 
klausomybę tarp kūno formos ir jo šešėlio; gausiais 
stebėjimais ir bandymais patvirtino šviesos elektromagne- 
tinę prigimtį; pagaliau, bandymai, kuriuos atlikome su ne- 
lyginių skaičių kvadratais, padėjo nustatyti tokių kvadra- 
tų, sumažintų vienetu, savybę. Šis kelias, kai daroma bend- 
ra išvada, išnagrinėjus daugelį atskirų atvejų, vadinamas 
indukcija (iš lotyniško žodžio inductio — „užvedimas“: 
nagrinėjant atskirus atvejus, kyla mintis, kad egzistuoja 
bendri dėsningumai). 

Kitu keliu einame, kai, jau žinodami kuriuos nors 
bendrus dėsnius, pritaikome šias žinias atskiriems atve- 
jams. Šis kelias vadinamas dedukcija (iš lotyniško žo- 
džio deduction — „išvedimas“). Paskutiniame pavyzdyje 
panaudojome bendrus aritmetikos dėsnius atskiram atve- 

jui, norėdami įrodyti vieną bet kurio nelyginio skaičiaus 
savybę. 

Iš šio pavyzdžio matome, kad indukcijos ir dedukcijos 
negalima atskirti vieną nuo kitos. Indukcijos ir dedukci- 
jos vieningumas — būdingas mokslinio mąstymo bruožas. 

Lengva pastebėti, kad, bet ką įrodinėdami, mes ei- 
name šiais dviem keliais. Kai vieno ar kito teiginio įrodv- 
mui ieškome argumentų, naudojamės bandymu, stebėjimu, 
faktu arba jau įrodytu, patikrintu teiginiu. Remdamiesi 
gautais duomenimis, darome išvadą, kad įrodomas teigi- 
nys teisingas arba klaidingas. 

2. Tačiau grįžkime prie geometrijos. Geometrija nag- 
rinėja materialaus pasaulio erdvines savybes. „Erdvinė- 
mis“ vadinamos tokios savybės, kuriomis nusakoma ior- 
ma, dydis ir daiktų tarpusavio padėtis. Aišku, kad žmonės 
susipažįsta su šiomis savybėmis praktinėje veikloje: jiems 
tenka matuoti ilgius, plotus ir tūrius, kad galėtų konst- 
ruoti mašinas, statyti pastatus, tiesti kelius, kanalus ir 
t.t. Natūralu, kad pirmosios geometrijos žinios buvo gau- 
tos indukcijos keliu iš daugybės stebėjimų ir bandymų. 
Tačiau, sukaupus daugiau geometrinių tiesų, paaiškėjo, 
kad kai kurias iš jų galima gauti iš kitų tiesų kaip išva- 
das, t.y. dedukcijos keliu, nedarant specialių bandymų. 

Pavyzdžiui, iš daugkartinių stebėjimų ir bandymų įsi- 
tikiname, kad „per du taškus galima nubrėžti tiesę ir tik- 
tai vieną“. Remdamiesi šia tiesa, jau be jokių bandymų 
galime tvirtinti, kad „dvi skirtingos tiesės gali turėti ne 
daugiau kaip vieną bendrą tašką“. Ši nauja tiesa gauna- 
ma, visiškai paprastai samprotaujant. Iš tikrųjų, jeigu tar- 
sime, kad dvi skirtingos tiesės gali turėti du bendrus taš- 
kus, tai iš čia turėsime daryti išvadą, kad per du taškus 
gali eiti dvi skirtingos tiesės, o tai prieštarauja anksčiau 
nustatytai tiesai. 

Praktinė. žmonių, veikla padėjo atskleisti daug geo- 
metrijos tiesų, atspindinčių mūsų žinias apie materialaus 
pasaulio erdvines. formas. Atidžiai išstudijavus šias tiesas, 

paaiškėjo, kad vienas iš jų galima gauti loginio išvedimo 
keliu iš kitų. Todėl kilo mintis išskirti iš visų geometrinių 
tiesų dalį pačių paprasčiausių ir bendriausių, kurias gali- 
ma priimti be įrodymo, o likusias geometrines tiesas ir 
priklausomybes išvesti dedukcijos keliu iš šių pagrindinių 
tiesų. 

Tokia mintis kilo dar senosios Graikijos geometrams, 
kurie pradėjo sisteminti jiems žinomas geometrinės tie- 
sas, išvesdami jas iš palyginti nedidelio skaičiaus pagrin- 
dinių teiginių. 300 m. pr. m. e. graikų geometras Euklidas 
Aleksandrietis pateikė pačią tobuliausią to laikotarpio 
geometrijos sistemą. Šioje sistemoje buvo išskirti teigi- 
niai, priimami be įrodymo,— vadinamosios aksiomos 
(graikų žodis ė Evo reiškia „vertas pasitikėjimo“, patiki- 
mas). Likusieji teiginiai, kurių teisingumu įsitikinama įro- 
dinėjant, buvo pavadinti /eoremomis (graikų žodis 
ðeogeo — nagrinėju, svarstau). 

Euklido geometrijos sistema gyvavo daug šimtme- 
čių, ir netgi šiuo metu mokyklinės geometrijos skyriuose 
jaučiama Euklido įtaka. Tuo būdu, geometrijos sistemoje 
turime nedidelį skaičių pagrindinių tiesų — aksiomų, gau- 
tų indukcijos keliu ir priimtų be įrodymo, o likusios geo- 
metrijos tiesos išvedamos iš aksiomų, remiantis dedukci- 
niais samprotavimais. Todėl geometrija iš esmės yra de- 
dukcinis mokslas. 

Šiuo metu pagrindinis geometrų uždavinys — išaiš- 
kinti visas aksiomas, reikalingas geomeirijos sistemai su- 
daryti, ir kiek galint sumažinti jų skaičių. Sia linkme buvo 
pradėta dirbti dar praeitame šimtmetyje, ir, nors pa- 
daryta labai daug, vis dėlto negalima laikyti darbo už- 
baigtu ir šiuo metu. 

Taigi, apibendrindami tai, kas išdėstyta šiame skyre- 
lyje, galime atsakyti į klausimą: kas tai yra geometrijos 
įrodymas? Kaip matėme, įrodymas yra sistema išprotavi- 
mų, kuriais nagrinėjamo teiginio teisingumas išvedamas 
iš aksiomų ir anksčiau įrodytų tiesų. 


Lieka atsakyti į dar vieną klausimą: kuo garantuo- 
jama, kad teiginiai, gauti dedukcinio išvedimo keliu, tik- 
rai yra teisingi? Dedukcinės išvados teisingumą sąlygoja 
tai, kad bendrus dėšnius taikome atskiriems atvejams: 
juk visiškai aišku, kad visa tai, kas teisinga visur ir visa- 
da, teisinga ir kiekvienu atskiru atveju. 

Jeigu, pavyzdžiui, sakome, kad bet kurio trikampio 
kampų suma lygi 180“ ir kad figūra ABC — trikampis, tai 
negali būti jokių abejonių, kad ZA+<B+ZC=180°. 
Atidžiai mokantis geometriją, nesunku įsitikinti tuo, kad 
šitaip ir samprotaujame, darydami kiekvieną išvadą. 


$ 2. KAM REIKALINGAS ĮRODYMAS! 


1. Pasistengsime dabar atsakyti į antrą klausimą: 
„Kam reikalingas įrodymas?“ 

Tai, kad įrodymas būtinas, išplaukia iš vieno pagrin- 
diniy logikos dėsnių (logika — mokslas apie teisingo mąs- 
tymo dėsnius) — pakankamo pagrindo dėsnio. Pagal šį 
dėsnį kiekvienas mūsų tvirtinimas turi būti pagrįstas, t. y. 
turėti pakankamai stiprius argumentus, patvirtinančius, 
kad jis teisingas, atitinka taktus, tikrovę. Tokiais argumen- 
tais gali būti — tiek' nurodymas, kad teiginį galima patik- 
rinti stebėjimais ir bandymais, tiek ir teisingas protavimo 
būdas, pagrįstas išvadų sistema. 

Matematikoje susiduriame su antrojo tipo argumen- 
tacija. | 

Geometrinio teiginio įrodymo tikslas — nustatyti jo 
teisingumą, darant logines išvadas iš jau įrodytų arba 
žinomų tiesų. 

Tačiau vis tik kyla klausimas: ar verta įrodinėti, jei 
įrodinėjamas teiginys ir taip pakankamai aiškus ir aki- 
vaizdus? 

Panašios nuomonės viduramžiais buvo indų matema- 
tikai. Daugelio geomėtrijos teiginių jie nejrodinėjo, o 

braižė pakankamai aiškius brėžinius ir virš jų rašė vieną 
žodį „žiūrėk!“. Pavyzdžiui, indų matematiko Bhaskaro 
Ačarjo knygoje „Lilavati“ Pitagoro teorema atrodo ši- 
taip (2 brėž.). Šiuose dviejuose brėžiniuose skaitytojas 
turi „įžiūrėti“, kad kvadratų, sudarytų iš stačiojo trikam- 
pio statinių, plotų suma lygi kvadra- 

to, sudaryto iš įžambinių, plotui. 

Ar galima pasakyti, kad šiuo at- 
veju nėra įrodymo? Aišku, ne! Jeigu 
skaitytojas tik žiūrės į brėžinį ne- 
protaudamas, tai vargu ar jis galės 
padaryti kokią nors išvadą. Autorius 
numato, kad skaitytojas ne tik žiūri, 
bet ir mąsto. Skaitytojas turi supras- 
ti, kad prieš jį nubrėžti lygūs kvad- 
ratai, kurių ir plotai lygūs. Pirmasis 
kvadratas, susideda iš keturių lygių 
stačiųjų trikampių ir kvadrato, kurio 
kraštinės yra įžambinės, o antrasis 
kvadratas susideda iš keturių tokių 
pat stačiųjų trikampių ir dviejų kvad- 
ratų, kurių kraštinės — statiniai. Be- d brèž. 
lieka tik suvokti, kad, iš lygių dy- 
džių (dviejų didžiųjų kvadratų plotų) atėmus po lygiai 
(keturių stačiųjų trikampių plotus), liks taip pat lygūs 
plotai: iš pirmojo — kvadratas, kurio kraštinės yra įžam- 
binės, o iš antrojo — du kvadratai, kurių kraštinės yra sta- 
tiniai. Kaip matome, remtis vien akivaizdumu šiuo atveju 
nepakanka, reikia galvoti ir samprotauti. 

Bet, gal būt, vis dėlto yra ir tokių geometrijos teore- 
mų, kurios iš tikrųjų tiek akivaizdžios, kad galima apsi- 
eiti be jokių samprotavimų? 

Pirmiausia reikia pažymėti, kad sistemingai remtis 
akivaizdumu tiksliuose moksluose negalima, nes sąvoka 
„akivaizdu“ — labai miglota ir nepastovi: tai, kas vienam 
atrodo visiškai aišku, kitam atrodys abejotina. Pakanka 

prisiminti, kaip skirtingai liudininkai aprašo kokį nors 
įvykį ir kaip sunku būna nustatyti tiesą pagal vadina- 
muosius „mačiusiųjų parodymus“. 

Galima pateikti įdomų geometrinį pavyzdį, kaip gali 
apgauti tariamas akivaizdumas. Štai toks pavyzdys: imu 
popieriaus lapą ir jame brėžiu nenutrūstamą uždarą li- 
niją; po to imu žirkles ir kerpu šia linija. Klausimas: kas 
bus su popieriaus lapu, kai piūvio galai susijungs? Tik- 
riausiai dauguma, net nepagalvoję, atsakys: papieriaus 
lapas pasidalys į du atskirus gabalus. Tačiau šis atsaky- 
mas gali būti ir neteisingas. Padarykime šitokį ban- 
dymą: imkime popieriaus juostą ir iš jos suklijuokime žie- 
dą, pirma apsukę vieną juostos galą. Taip gausime vadi- 
namąjį „Mebiuso lapa“ (3. brėž.). (Mebiusas -— vokiečių 


Ee] 
EnaA 


AD 3 brėž. 


matematikas, nagrinėjęs lokio pavidalo paviršius.) Jeigu 
dabar šį lapą kirpsime uždara linija išilgai juostos, apy- 
tiksliai lygiu atstumu nuo kraštų, tai lapas nepasida- 
lys į dvi atskiras dalis — mūsų rankose liks vienas 
lapas. Panašūs faktai verčia susimąstyti apie tai, kiek ga- 
lima tikėti samprotavimais, pagrįstais „akivaizdumu“. 

2. Panagrinėsime šį klausimą atidžiau. Kaip pirmą 
pavyzdį imsime anksčiau šeštokės papasakotą atvejį. Mer- 
gaitei pasirodė keista, kad mokytoja nubraižė du lygius 

trikampius, o po to įrodinėjo lyg ir akivaizdų faktą, kad 
jie yra lygūs. O buvo kitaip: mokytoja nebraižė 
lygių trikampių, o nubraižiusi trikampį ABC (4 
brėž.), pasakė, jog kitas trikampis A“B'C" nubraižytas taip, 
kad A'B'=AB, B'C'=BC ir B= ZB’, ir kad nežinome, 
ar bus lygūs <A’ ir ZA, <C’ ir <C, kraštinės AC“ ir 
AC (juk kampus A" ir C’ ji nebraižė lygius kampams A ir 
C, o kraštinę A'C' lygią kraštinei AC). 


C 


4 brėž. 


B 

Tuo būdu, iš sąlygos A'B'=AB; B'C'=BC ir ZB'= 
= <B turime įrodyti trikampių lygybę, t. y. visų liku- 
sių jų elementų lygybę, o tam, aišku, būtini kai kurie sam- 
protavimai. Taip pat lengva įsitikinti, kad trikampių lygy- 
bė, išplaukianti iš trijų porų atitinkamų elementų lygybės, 
visai ne tokia „akivaizdi“, kaip tai gali pasirodyti iš pirmo 
žvilgsnio. Truputį pakeiskime pirmosios teoremos apie tri- 
kampių lygybę sąlygą: tarkime, kad vieno trikampio dvi 
kraštinės yra lygios kito trikampio dviem atitinkamoms 
kraštinėms, be to, lygūs ir jų kampai, tik esantys ne tarp 
šių kraštinių, o prieš vieną iš lygių kraštinių, pavyzdžiui, 
BC ir B'C'. Užrašykime šią sąlygą trikampiams ABC ir 

A"B'C': A'B'=AB, B'C'=BC ir ZA'= ZA. Ką galime pa- 
sakyti apie šitokius trikampius? Analogiškai su pirmaisiais 
trikampių lygybės atvejais, galėtume spėti, kad ir šie du 
trikampiai bus lygūs. Tačiau 5 brėžinyje aiškiai parodyta, 
kad čia nubrėžti trikampiai ABC ir A'B'C' anaiptol nėra 
lygūs, nors ir tenkina sąlygas A'B'=AB, B'C'=BC ir 
LZA'= ZA. 


C 


B A 5 brėž. 


Panašūs pavyzdžiai verčia samprotauti labai atsar- 
giai ir pakankamai įtikina, kad tik teisingas įrodymas gali 
garantuoti siulomų teiginių teisingumą. 

3. Dabar išnagrinėsime antrąją teoremą — apie tri- 
kampio priekampį, kuri suglumino mano kaimyną Tolią. 
Iš tikrųjų, tame brėžinyje, kuris atspausdintas vadovėlyje, 
priekampis bukas, o jam negretutiniai vidaus kampai smai- 
lis — tai lengva nustatyti be jokio matavimo, iš akies. 
Bet ar iš to išplaukia, kad teoremos nereikia įrodyti? Aiš- 
ku, ne. Juk teoremoje kalbama ne tik apie tą trikampį, ku- 
ris nubraižytas knygoje arba popieriuje, arba lentoje, o 
apie bet kurį trikampį, kuris gali būti visai nepana- 
šus į trikampį vadovėlyje. 

Pavyzdžiui, tarkime, kad taškas A tolsta tiese nuo 
taško C. Tuomet gausime tokį trikampį ABC (6 brėž.), 
kurio kampas prie taško B bus taip pat bukas. Jeigu taškas 

A nutols nuo taško C apie 10 metrų, tai tokiame ilgame 
trikampyje savo mokykliniu matlankiu negalėsime rasti 
skirtumo tarp priekampio B ir vidaus kampo. O jeigu taš- 
kas A nutols nuo taško C atstumu, lygiu nuo Žemės iki 


Sprei oi iii“ 


C 


Saulės, tai netgi tiksliausiais šiuolaikiniais kampų matavi- 
mo prietaisais nerasime skirtumo tarp šių kampų. Iš čia 
aišku, kad negalime kalbėti ir apie šios teoremos „,aki- 
vaizdumą“. Tuo tarpu tikslus šios teoremos įrodymas ne- 
priklauso nuo atsitiktinės nubrėžto trikampio tormos, 
ir juo patvirtinama, kad teorema apie vidaus kampą tei- 
singa bet kuriems trikampiams nepriklausomai nuo 
jų kraštinių ilgio. 

Todėl netgi tais atvejais, kai skirtumas tarp vidaus 
kampo ir priekampio toks mažas, kad jo neparodo mata- 
vimo prietaisai, vis dėlto tikime, kad šis skirtumas yr a. 
Juk įrodėme, kad visuomet, visais atvejais, trikampio prie- 
kampis didesnis už įam negretutinį vidaus kampą. 

Kartu reikia atkreipti dėmesį į tai, koks vaidmuo, įro- 
dinėjant geometrijos teoremą, tenka brėžiniui. Reikia ge- 
rai atsiminti, kad brėžinys yra tik pagalbinė prie- 
monė, kad jis yra tik pavyzdys, tik visos geometri- 
nių figūrų klasės, kurios atžvilgiu įrodoma teorema, at- 
skiras atvejis. Todėl labai svarbu mokėti atskirti 
brėžinyje bendras ir pastovias figūros savybes nuo atsitik- 
tinių. Pavyzdžiui, brėžinyje, kuriuo iliustruojama vadovė- 
lvje trikampio priekampio teorema, atsitiktinis taktas yra 
tas, kad priekampis bukas, o vidaus kampai — smailūs. 
Aišku, kad remtis tokiais atsitiktiniais faktais, įrodinėjant 
savybę, bendrą visiems trikampiams, negalima. 

Geometrinio įrodymo esminė savybė yra ta, kad su 
jo pagalba nustatomos bendros erdvės figūrų savy- 

bės,— štai todėl įrodymas ir būtinas. Jeigu įrodinėjama tei- 
singai ir remiamasi teisingais pradiniais teiginiais, tai 
neabejojame, kad įrodytasis teiginys yra teisingas. Todėl 
esame įsitikinę, kad bet kuri geometrinė teorema, pavyz- 
džiui, Pitagoro teorema, teisinga „bet, kokių matmenų tri- 
kampiams — su kelių milimetrų ar milijonų kilometrų 
kraštinėmis. 

4. Pagaliau įrodymas būtinas dėl dar vienos nepa- 
prastai svarbios priežasties. Geometrija yra ne atsitikti- 
nių tiesų apie erdvinių kūnų savybes, rinkinys, o mok s- 
linė sistema, sukurta pagal griežtus dėsnius. Sioje 
sistemoje kiekviena teorema organiškai susijusi su anks- 
čiau nustatytų teiginių visuma, ir šis ryšys atsiskleidžia 
rodymo keliu. Pavyzdžiui, žinoma teorema, kad trikam- 
pio vidaus kampų suma yra lygi 180“, įrodinėjama, re- 
miantis lygiagrečių tiesių savybėmis, o tai rodo esant tie- 
sioginį ryšį tarp lygiagrečių tiesių teorijos ir daugia- 
kampių vidaus kampų sumos savybių. Lygiai taip pat 
lygiagrečių tiesių savybėmis pagrįsta visa panašių ligūrų 
teorija. 

Tuo būdu, kiekviena geometrijos teorema yra susiju- 
si ištisa išvedimų sistema, su anksčiau įrodytomis teore- 
rmomis, o šios anksčiau jrodytos — su dar anksčiau įrody- 
tomis teoremomis ir t.t., ir šių išvedimų grandinė tęsiasi 
tol, kol pasiekia pagrindinius apibrėžimus ir aksiomas, su- 
darančius visos geometrijos pagrindą. Sią ryšių sistemą 
lenova pasekti, paėmus bet kurią geometrijos teoremą ir 
išnagrinėjus visus tuos teiginius, kuriais ji remiasi. 

Taigi, darydami išvadas apie įrodvmo būtinumą, ga- 
iime štai ką pasakyti: 

l. Tik nedaugelis pagrindinių geometrijos tiesų — 
aksiomų — priimama be įrodymo. Likusios tiesos — teo- 
remos — įrodomos, darant eilę išvadų iš šių aksiomų. 
Pačių aksiomų teisingumas garantuojainas tuo, kad ir jos 
pačios, ir jomis remiantis įrodinėjamos teoremos patikrin- 
tos daugelio stebėjimų ir ilgų bandymų. 

2. Įrodoma, remiantis vienu iš pagrindinių mūsų mąs- 
iymo dėsnių,— pakankamo pagrindo dėsniu, kuris nuro- 
do, kad mūsų tvirtinimų teisingumą reikia griežtai pa- 
grįsti. 

3. Teisingas įrodymas bus toks, kuriame remiamasi 
tik anksčiau įrodytais teiginiais ir niekur nepasikliaujama 
akivaizdumu*. 

4. Įrodymas taip pat būtinas, norint pagrįsti, kad įro- 
domas teiginys yra bendras, t.y. jis pritaikomas visais 
konkrečiais atvejais. 

5. Pagaliau, remiantis įrodymu, geometrinės tiesos 
suderinamos į darnią mokslo žinių sistemą, kurioje 
aisiskleidžia visi erdvės figūrų įvairių savybių tarpusavio 
ryšiai. 


§ 3. KOKS TURI BŪTI ĮRODYMAS! 


t. Dabar pereisime prie sekančio klausimo: kokias 
sąlygas turi tenkinti įrodymas, kad galėtume jį vadinti 
teisingu, t.y. iš teisingų prielaidų garantuotai gautume 
teisingas išvadas? Pradžioje atkreipsime dėmesį į tai, kad 
kiekvienas įrodymas susideda iš daugelio išprotavimų, to- 
dėl teisingas ar neteisingas įrodymas priklauso nuo to, 
teisingai ar neteisingai buvo protaujama. 

Kaip jau anksčiau matėme, dedukcinė išvada yra tam 
tikro bendro dėsnio pritaikymas atskiram atvejui. Kad ne- 
padarius išprotavimuose klaidų, būtina žinoti schemas, 
kuriomis atvaizduojamas ryšys tarp visokių, tame tarpe 
ir tarp geometrinių, sąvokų. Tai paaiškinsime pavyzdžiu. 
Tarkime, kad padarėme šitokią išvadą: 1) kiekvieno sta- 
čiakampio įstrižainės tarpusavyje lygios, 2) visi kvadra- 


* Daugelis mokslo teiginių, kurie dėl akivaizdumo buvo laikomi 
1esugriaunamais, su laiku pasirodė besą neteisingi. Kiekvieno mokslo 
kiekvienas teiginys turi būti tiksliai įrodytas. 


17 


tai — stačiakampiai, 3) išvada: kiekvieno kvadrato įstri- 
žainės tarpusavyje lygios. 

Pirmuoju teiginiu pasakomas tam tikras bendras dės- 
nis: tvirtinama, kad kiekvienas stačiakampis, t.y. visa 
klasė geometrinių figūrų, vadinamų stačiakampiais, 
priklauso keturkampių su lygiomis įstrižainėmis klasei. 
Antruoju teiginiu tvirtinama, kad visa kvadratų klasė yra 
stačiakampių klasės dalis. Iš čia galima daryti išvadą, 
kad ir visa kvadratų klasė yra keturkampių su lygiomis 
įstrižainėmis klasės dalis. Išreiškiame šį samprotavimą 
bendra torma. Didžiausią klasę (keturkampiai, turintys 
lygias įstrižainės) pažymėsime raide P, vidurinę klasę 
(stačiakampiai) — raide M, mažiausią klasę (kvadra- 
tai) — raide S. Tuomet mūsų samprotavimų schema atro- 
dys šitaip: 

l. Visi M yra P. 

2. Visi S yra M. 

3. Išvada: visi S yra P. 

Šį santykį labai lengva atvaizduoti gratiškai. Di- 
džiausią klasę P pažymėsime dideliu skrituliu (7 brėž.). 


7 brėž. 


Klase M pažymėsime mažesniu skrituliu, nubrėžtu pirma- 
me skritulyje. Pagaliau klasę S pažymėsime dar mažesniu 
skrituliu, nubrėžtu antrame skritulyje. Be abejo, esant to- 
kiai skritulių padėčiai, visas skritulys S yra skritulio P 
viduje. 

Pastebėsime, kad taip vaizduoti sąvokų santykį pasiūlė 
didysis matematikas Leonardas Oileris — Peterburgo 
Mokslų akademijos narys (1707—1783). 

Panašia schema galima atvaizduoti ir kitus išprotavi- 
mus. Fanagrinėsime, kaip protaujant prieinamos neigia- 
mos išvados: 

l. Keturkampio, kurio priešingų kampų suma nėra 
lygi 180“, negaliina įbrėžti į apskritimą. 

2. Lygiagretainio priešingų kampų suma nėra lygi 
180“. 

3. Išvada: lygiagretainio negalima įbrėžti į apskri- 
timą. 

Keturkampių, kurių negalima įbrėžti } apskritimą, kla- 
sẹ pažymėsime raide P, keturkampių, kurių priešingų kam- 
pų suma nėra lygi 180°, klasę pažymėsime raide M, o ly- 
giagretainių klasę pažymėsime raide S. Tuomet įsitikin- 
sime, kad mūsų samprotavimai atitinka šitokią schemą: 

1. Nė vienas M nėra P. 

2. Visi S yra M. 

3. Išvada: nė vienas S nėra P. 


8 brėž 


Šis santykis vaizdžiai parodomas Oilerio skrituliais 
(8 brėž.). 

Dauguma dedukcinių geometrijos išprotavimų konst- 
ruojami arba pagal pirmą, arba pagal antrą schemą. 


3. A. Fetisovas 19 


2. Panašiai vaizduojant įvairius geometrinių sąvokų 
santykius, galima gerai pažinti kiekvieno išprotavimo 
struktūrą ir surasti neteisingų išprotavimų klaidą. 

Kaip pavyzdį išnagrinėsime anksčiau aprašytą aš- 
tuntoko samprotavimą, kurį mokytojas pripažino netei- 
singu. Aštuntokas samprotavo šitaip: 

l. Visų apibrėžtų keturkampių priešingų kraštinių 
sumos yra lygios. 

2. Duotosios trapecijos priešingų kraštinių sumos yra 
lygios. 

3. Išvada: duotoji trapecija gali būti apibrėžta apie 
apskritimą. 

Apibrėžtų keturkampių klasę pažymėję raide P, ketur- 
kampių, kurių priešingų kraštinių sumos lygios, klasę — 
raide M ir trapecijų, kurių pagrindų suma lygi šoninių 
kraštinių sumai, klasę — raide S, gausime šitokią schemą: 

"1. Visi P yra M. 

2. Visi S yra M. 


9 brėž. 


3. Išvada: visi S yra P — neteisinga, nes, vaizduoda- 
mi santykį tarp klasių Oilerio skrituliais (9 brėž.), pama- 
tysime, kad P ir S yra viduje M, bet negalima padaryti 
jokios išvados apie S ir P tarpusavio priklausomybę. Kad 
aiškiau matytume, jog ši išvada neteisinga, imsime kaip 
pavyzdį analogišką išprotavimą: 

1. Visų gretutinių kampų suma lygi 180“. 

2. Du duotieji kampai sudaro 180“. 

3. Išvada: vadinasi, duotieji kampai gretutiniai. 

Išvada, aišku, neteisinga, nes kampai, kurių suma ly- 
gi 180“, gali ir nebūti gretutiniai (pavyzdžiui, įbrėžto ke- 
turkampio priešiniai kampai). Kodėl daromos panašios 
klaidos? Taip atsitinka dėl io, kad protaujant remiamasi 
pagrindine teorema, o reikia remtis — atvirkštine. Pavyz- 
dyje su apibrėžtu keturkampiu pagrindinė yra teorema, 
kad apibrėžto keturkampio priešingų kraštinių sumos tar- 
pusavyje lygios. Atvirkštinė teorema — į bet kurį ketur- 
kampį, kurio priešingų kraštinių sumos yra lygios, galima 
įbrėžti apskritimą — vadovėlyje neįrodyta, nors ją įrody- 
ti galima ir toliau įrodysime. 

Jeigu pastaroji teorema būtų įrodyta, tai būtų teisin- 
ga šitaip protauti: 

l. Į bet kurį keturkampį, kurio priešingų kraštinių 
sumos lygios, galima įbrėžti apskritimą. 

2. Duotosios trapecijos pagrindų suma yra lygi šoni- 
nių kraštinių sumai. 

3. Išvada: vadinasi, į duotąją trapeciją galima įbrėž- 
ti apskritimą. 

Išvada, aišku, visiškai teisinga, nes sudaryta pagal 
schemą, kuri atvaizduota 6 brėžinyje: 

1. Visi M yra P. 

2. Visi S yra M. 

3. Išvada: visi S yra P. 

Taigi aštuntoko klaida ta, kad įrodydamas jis rėmėsi 
tiesiogine teorema, o reikėjo remtis atvirkštine. 

3. Įrodysime šią svarbią atvirkštinę teoremą. 

Teorema. / kiekvieną keturkampį, kurio priešingų 
kraštinių sumos yra lygios, galima įbrėžti apskritimą. 

Pirmiausia pastebėsime, kad, jeigu į keturkampį ga- 
lima įbrėžti apskritimą, tai jo centras yra vienodai nuto- 
les nuo visų keturkampio kraštinių. Kadangi kampo pu- 
siaukampinė yra geometrinė vieta taškų, vienodai nutolu- 

sių nuo jo kraštinių, tai įbrėžto apskritimo centras vra 
kiekvieno vidaus kampo pusiaukampinėse. Taigi, įbrėžto 
apskritimo centras yra keturių keturkampio vidaus kam- 
pu pusiaukampinių susikirtimo taškas. 

Tačiau, įeigu bent trys keturkampio pusiaukampinės 
susikerta viename taške, tai per šį tašką praeis ir ketvir- 
toji pusiaukampinė, ir šis taškas bus vienodai nutolęs nuo 
visų keturių kraštinių — jis bus įbrėžto apskritimo cent- 
ras. Tai galima įrodyti, samprotaujant taip pat, kaip ir įro- 
dinėjant teoremą apie apskritimo, įbrėžto į trikampį, eg- 
zistavimą, todėl paliekame tai padaryti patiems skaityto- 
jams savarankiškai. 


10 brėž. 


Pereisime prie pagrindinės įrodymo dalies. Tarkime, 
kad turime keturkampį ABCD (10 brėž.), kuris tenkina ta- 
patybę 

AB+CD=BC+AD. (1) 


Pirmiausia atmetame atvejį, kai duotas keturkampis 
yra rombas, nes rombo įstrižainės yra vidaus kampų pu- 
siaukampinės ir todėl jų susikirtimo taškas yra įbrėžto ap- 
skritimo centras, t.y. į rombą visuomet galima įbrėžti 
apskritimą. Todėl tarsime, kad mūsų keturkampis turi dvi 
nelygias gretimas kraštines, pavyzdžiui, AB > BC. Tuomet, 

remiantis (1) lygybe, gauname, kad CD< AD. Ant AB 
atidedame atkarpą BE=BC ir gauname lygiašonį trikam- 
pi BCE. Ant AD atidedame atkarpą DF=CD ir gauname 
lygiašonį trikampį SDF. Įrodysime, kad trikampis AEF 
taip pat lygiašonis. Iš tikrųjų, (1) lygybėje BC perkėlę į 
kairę pusę, o CD — į dešinę, gauname: AB- BC =AD— 
—CD, bet AB-BC=AE, AD-CD=AF. Taigi AE=AF, 
ir AAEF yra lygiašonis. Trijuose gautuose lygiašoniuose 
trikampiuose iš viršūnių kampų išvesime pusiaukampines, 
t.y. ZB, ZD ir ZA pusiaukampinės. Sios trys pusiaukam- 
pinės statmenos pagrindams CE, CF ir EF ir dalija juos 
pusiau. Vadinasi, jos yra statmenys, išvesti per trikampio 
CEF kraštinių vidurius, ir todėl turi susikirstii viename 
taške. Taigi mūsų keturkampio trys pusiaukampinės susi- 
kerta viename taške, kuris, kaip buvo anksčiau parodyta, 
yra įbrėžto apskritimo centras. 

4. Labai dažnai įrodymuose pasitaiko šitokia klaida: 
remiamasi tiesiogine teorema, kai reikia remtis atvirkšti- 
ne. Reikia būti labai atidiems, norint nepadaryti šios klai- 
dos. Pavyzdžiui, jeigu moksleivių klausiama, kokios rū- 
šies yra trikampis, kurio kraštinės lygios 3, 4 ir 5 ilgio 
vienetams, tai paprastai tenka išgirsti, kad šis trikampis 
status, nes dviejų kraštinių kvadratų suma, 32442, yra ly- 
gi trečios kraštinės kvadratui 52, ir remiamasi Pitagoro 
teorema, nors reikia remtis jai atvirkštine. Atvirkštinė teo- 
rema tvirtina: jeigu trikampio dviejų kraštinių kvadratų 
suma lygi trečios kraštinės kvadratui, tai toks trikampis 
yra statusis. Nors ši teorema mokykliniame vadovėlyje 
įrodoma, bet dažnai jai skiriama per mažai dėmesio, ir 
dėl to daroma aukščiau nurodyta klaida. 

Kaip matome, pravartu nustatyti sąlygas, kurioms 
esant kartu yra teisingos tiesioginė ir atvirkštinė teore- 
mos. Jau žinome pavyzdžių, kai tiesioginė ir atvirkštinė 
teoremos tuo pačiu metu teisingos, bet galima pateikti 
nemažiau ir tokių pavyzdžių, kai tiesioginė teorema tei- 
singa, o atvirkštinė — ne. Pavyzdžiui, tiesioginė teorema 

teisingai tvirtina, kad kampai tarpusavyje statmenomis 
kraštinėmis yra lygūs; atvirkštinė teorema turėtų tvirtin- 
ti, kad visi vienas kitam lygūs kampai yra kampai, tarpu- 
savyje statmenomis kraštinėmis, o tai, aišku, neteisinga. 

Kad vaizdžiau išsiaiškintume santykį tarp tiesioginės 
ir atvirkštinės teoremų, vėl grįšime prie scheminio vaizda- 
vimo. Jeigu tiesioginė teorema teigia: „Visi S yra P“ („Vi- 
sos kampų su tarpusavyje staimenomis kraštinėmis poros 
yra lygių kampų poros“), tai atvirkštinė teorema turėtų 
teigti: „Visi P yra S“ („Dviejų lygių kampų kraštinės vi- 
sada tarpusavyje statmenos“). Atvaizdavę tiesioginės teo- 
remos sąvokų tarpusavio santykį Oilerio skrituliais (11 
brėž.), įsitikinsime, jog iš to, kad klasė S yra klasės P 
dalis, galime padaryti išvadą tiktai kad „kai kurie P 
yra S“ („Kai kurių lygių kampų kraštinės vra tarpusavy- 
je statmenos“). 


P 


11 brėž. 12 brėž. 


Kokiomis sąlygomis bus tuo pačiu metu teisingi tvir- 
tinimai: „Visi S yra P“ ir „Visi P yra S“? Visiškai aišku, 
kad šitaip gali būti tada ir tik tada, kai klasės S ir P 
tapatingos (S==P). Tokiu atveju skritulys, vaizduo- 
jantis S, sutampa su skrituliu, vaizduojančiu P (12 brėž.). 
Pavyzdžiui, teoremai „Visų lygiašonių trikampių kampai 
yra lygūs“ atvirkščias tvirtinimas: „Visi trikampiai, kurių 
kampai prie pagrindo lygūs, yra lygiašoniai“ taip pat tei- 
singas. Teiginį galima paaiškinti tuo, kad lygiašonių tri- 

kampių klasė ir klasė trikampių, kurių kampai prie pagrin- 
do lygūs — viena ir ta pati. Lygiai taip pat sutampa sta- 
čiųjų trikampių klasė ir klasė trikampių, kurių vienos kraš- 
tinės kvadratas lygus kitų dviejų kraštinių kvadratų sumai. 
Marna pažįstamam aštuntokui „pavyko“, jis vis dėlto iš- 
sprendė uždavinį, nors rėmėsi tiesiogine teorema vietoj 
atvirkštinės. 

Bet taip atsitiko tiktai todėl, kad keturkampių, į ku- 
riuos galima įbrėžti apskritimą, klasė sutampa su klase 
keturkampių, kurių priešingų kraštinių sumos yra lygios. 
(Duotuoju atveju paaiškėjo, kad teisinga ir „Visi P yra 
M“, ir „Visi M yra P“, — žr. išprotavimų schemą 20 psl.) 

Iš šio tyrimo taip pat matome, kad atvirkštinė teore- 
ma, jeigu ji teisinga, anaiptol nėra akivaizdi tiesioginės 
teoremos išvada,— ją visuomet! reikia įrodyti. 

5. Kartais gali atrodyti, kad tiesioginė ir. atvirkštinė 
teoremos neatitinka schemos „Visi S yra P“ ir „Visi P 
vra S“. Taip būna tais atvejais, kai teoremos išreiškiamos 
vadinamąja „sąlyginio sprendimo“ forma, kuri schemiš- 
kai užrašoma šitaip: „Jeigu A yra B, tai C yra O“. Pavyz- 
džiui: „Jeigu keturkampis apibrėžtas apie apskritimą, tai 
jo priešingų kraštinių sumos yra tarpusavyje lygios“. Pir- 
moji teiginio dalis. — „Jeigu A yra B“ — vadinama teore- 
mos sąlyga, antroji dalis — „tai C yra D“ — vadinama 
išvada. Atvirkštinė teorema gaunama iš tiesioginės, pada- 
rius išvadą sąlyga, o sąlygą — išvada. Daugeliu. atvejų 
sąlyginio sprendimo forma yra labiau įprasta, negu for- 
ma „Visi S yra P“, kuri vadinama „kategoriškąja“. Tačiau 
lengva įsitikinti, kad šis skirtumas neesminis ir kiekvieną 
sąlyginį sprendimą lengva paversti kategoriškuoju, o ka- 
tegoriškąjį — sąlyginiu. Pavyzdžiui, teoremą, išreikštą są- 
lyginė forma: „Jeigu dvi lygiagrečias tieses perkirsime 
trečiąja, tai vidaus priešiniai kampai bus lygūs tarpusa- 
vyje“, kategoriška forma galima šitaip. išreikšti: „Lygia- 
grečios tiesės, perkirtus jas trečiąja, sudaro lygius vidaus 
priešinius. kampus“. Tuo būdu, mūsų samprotavimai tin- 

ka ir teoremoms, išreikštoms sąlygine forma. Ir čia tiesio- 
ginės ir atvirkštinės teoremos yra teisingos tuo pačiu metu, 
jeigu sutampa atitinkamų sąvokų klasės. Stai ką tik iš- 
nagrinėtame pavyzdyje drauge teisingos ir tiesioginė, ir 
atvirkštinė teoremos, nes „lygiagrečių tiesių“ klasė tolygi 
„tiesių, kurias perkirtus trečiąja tiese, susidaro lygūs vi- 
daus priešiniai kampai“ klasei. 

6. Dabar nagrinėsime kitas įrodymų klaidas. Labai 
dažnai įrodymas buna klaidingas todėl, kad įrodinėjant re- 
miamasi atskirais atvejais, ir nepastebima kitų duotos fi- 
gūros savybių. Tokia buvo mano kaimyno Tolios klaida; 
jis norėjo įrodyti bendrą teoremą apie bet kurio trikampio 
priekampį, nagrinėdamas tik smailųjį trikampį, kurio visi 
vidaus kampai iš tikrųjų smailūs, o visi priekampiai — 
buki. 

Pateiksime dar vieną panašios įrodymo klaidos pa- 
vyzdį, kuriame klaida mažiau pastebima. Aukščiau pa- 
teikėme pavyzdį apie du nelygius trikampius (žr. 4 
brėž.), kurių dvi kraštinės ir kampas, esantis prieš vieną 
iš jų, atitinkamai lygūs. Duosime dabar pavyzdį „įrody- 
mo“, kuris, priešingai nustatytam faktui, tvirtina, kad tri- 
kainpiai, tenkinantys aukščiau nurodytas sąlygas, būtinai 
bus lygūs. Šis įrodymas įdomus dar tuo, kad jis labai pa- 
našus į trikampių lygybės trečiojo požymio įrodymą mo- 
kvkliniame vadovėlyje. 

Taigi tarkime, kad duoti trikampiai ABC ir A'B'C' (13 
brėž.), kurių AB =A'B’, AC=A'C ir <C= ZC. Įrodymui 
AA'B'C' uždėsime ant AABC taip, kad kraštinė A'B" su- 
taptų su kraštine AB ir taškas C’ užimtų padėtį C”. Su- 
jungsime taškus C ir C” ir tarsime, kad atkarpa CC“ per- 
kirs kraštinę AB tarp taškų A ir B (13 brėž., a). Pagal 
sąlygą AACC” lygiašonis (AC= AC“), vadinasi, A4CC“ = 
=AAC"C. Kadangi <C= <C”, tai, atėmę iš lygių kam- 
py lygius, gausime taip pat lygius kampus: ZBCC“ = 
ZBC“"C, taigi ACBC"“ — taip pat lygiašonis. Todėl BC = 

=BC“ ir AABC=AABC“", nes atitinkamai lygios visos 
trys kraštinės. Taigi AABC= AA'B'C. 

Jeigu atkarpa CC“ kirs tiesę AB ne tarp taškų A ir B, 
tai teorema taip pat bus teisinga (13 brėž., b). Iš tikrųjų, 


13 brėž. j 
b 
AACC” ir šiuo atveju lygiašonis ir < ACC” = < AC”C. Ka- 
dangi C= <C”, tai, atėmę šią lygybę iš ankstesnės ly- 
gybės, vėl gausime, kad Z BCC” = Z BC"C ir ABCC” ly- 
giašonis; vadinasi, BC=BC”, ir vėl grįžome prie trikam- 
pių lygybės trečiojo požymio, t. y. vėl AABC = AA’B'C”. 
Atrodo, pateikėme pakankamai išsamų įrodymą ir iš- 
sėmėme visus galimus atvejus. O vis dėlto dar vieną atvejį 
praleidome: būtent, kai atkarpa CC“ eina per atkarpos 
AB galą. 14 brėžinyje atkarpa CC“ eina per tašką B. 
Lengva pastebėti, kad šiuo atveju mūsų samprotavimai ne- 
tinka ir trikampiai gali būti visiškai skirtingi, kaip tai ir 
parodyta 14 brėžinyje. 
Kitas labai pamokantis panašaus tipo klaidos pavyz- 
dys yra teoremos apie pasvirosios prizmės šoninį pavir- 


šių ir apie stačiosios bei pasvirosios prizmių tūrių lygybę 
(šias klaidas galite rasti senesniuose mokykliniuose A. Ki- 

seliovo ir kituose vadovėliuose). Pirmoje iš šių teoremų 
tvirtinama: ,„Prizmės šoninis: paviršius „lygus statmenojo 
piūvio perimetro ir šoninės briaunos sandaugai“. Antroje 
teoremoje sakoma: „Pasviroji priz- 
mė yra lygiatūrė su tokia stačią- 


ja prizme, kurios pagrindas yra 
lygus pasvirosios prizmės statme- 
šoninei briaunai: Tačiau neretai ir 
viena, ir kita teoremos įrodomos 
„  Imės briaunos tiek ilgos, kad priz- 
mėje galima padaryti statmenąjįį 
ibri menojo piūvio, kertan- 
rez. Sah Ek 2 7 
čio visas šonines briau- 
prizmės su labai maža aukštine (15 brėž.). Tokios prizmės 
piūvis, statmenas vienai šoninei briaunai, nekerta visų li- 


C 
najam piūviui, o aukštinė — jos 
B NS aaa 

tik atskiru atveju, būtent, kai priz- 

s piuvį. Tačiau egzistuoja ir ištisa 

a 5i klasė tokių prizmių, kuriose s t a t- 
nas, padaryti negalima. Tai smarkiai pasvirusios 
kusių briaunų, todėl visi samprotavimai, kuriais įrodinėja- 


15 brėž. 


mos minėtos teoremos, pasirodo nebetinka. Siuo atveju 
klaida daroma todėl, kad nuo seno įprasta vaizduoti priz- 
mẹ kaip strypą su pakankamai ilga aukštine, o žemos 
„lentelinės“ prizmės beveik niekuomet nebraižomos nei 
lentoje, nei sąsiuvinyje, nei vadovėlyje. Iš šio pavyzdžio 
taip pat matome, kaip atsargiai turime žiūrėti į brėžinį, 
kuriuo naudojamės įrodinėdami. Kiekvieną. kartą, ką nors 
braižydami įrodymo eigoje, visuomet turime paklausti sa- 
vęs: „Ar visais atvejais galima šitaip braižyti?“ Jeigu ši- 
toks klausimas būtų kilęs, įrodinėjant minėtus teiginius 

apie pasvirąją prizmę, tai lengvai būtų rasta tokių prizmių 
pavyzdžių, kuriose statmenojo piūvio padaryti negalima. 

7. Dviejų paskutinių pavyzdžių klaida yra ta pati — 
įrodomas ne tas teiginys, kurį reikia įrodyti, o tik atskiras 
atvejis, susijęs su figūros, kuria remiamasi įrodinėjant, 
savybėmis. Galima pateikti dar vieną pavyzdį, klaida ja- 
me panaši, tik giliau paslėpta ir ne taip krinta į akis. 

Kalbėsime apie nebendramačių atkarpų egzistavimo 
įrodymą. Glaustai pateiksime bendrą įrodinėjimo eigą. 
Pradžioje apibrėžiamas dviejų atkarpų bendrasis matas ir 
nustatoma, kad šį bendrąjį matą galima atidėti sveiką 
skaičių kartų ant tų atkarpų sumos ir skirtumo. Po to pa- 
teikiamas metodas bendram matui rasti, kurį jau žinojo 
Euklidas. Daroma šitaip: mažesnė atkarpa atidedama, kol 
telpa ant didesnės, pirmoji liekana atidedama ant mažes- 
nės atkarpos, antroji liekana — ant pirmosios liekanos ir t.t. 
Liekana, kuri sveiką skaičių kartų telpa prieš tai buvusioje 
liekanoje ir yra duotųjų atkarpų didžiausias bendrasis ma- 
tas. Toliau pažymima, kad atkarpos, turinčios bendrąjį 
matą, vadinamos bendramatėmis, o neturinčios bendrojo 
mato — nebendramatėmis. Tačiau jau patį faktą, kad eg- 
zistuoja nebendramatės atkarpos, reikia teoriškai įrody- 
ti — rasti bent vieną porą tokių atkarpų. Kaip nebendra- 
mačių atkarpų pavyzdys paprastai nurodomos kvadrato 
įstrižainė ir jo kraštinė. Įrodoma Euklido metodu: nuosek- 
liai atidedant kvadrato kraštinę ant jo įstrižainės, lieka- 
ną — ant kraštinės. ir t.t. Čia paaiškėja, kad įstrižainės ir 
kraštinės skirtumas yra naujo kvadrato kraštinė, o ją vėl 
reikia atidėti ant naujos įstrižainės ir t.t., vadinasi, toks 
nuoseklaus atidėjimo procesas niekuomei nesibaigs ir 
bendro didžiausio mato kvadrato įstrižainei ir jo kraštinei 
nerasime. Toliau daroma išvada: vadinasi, kvadrato kraš- 
tinės ir jo įstrižainės bendro mato rasti negalima, taigi 
šios atkarpos nebendramatės. 

Kur šios išvados klaida? Klaida ta, jog iš to, kad 
Euklido metodu negalima rasti bendrojo 

mato, dar neišplaukia, kad šis bendras matas neegzistuo- 
ja. Jeigu kokio nors daikto negalime rasti, ieškodami vie- 
nokiu būdu, tai dar nereiškia, kad šio daikto ir nėra (gal 
jį galima rasti kitais būdais?). Mes niekaip negalėtume 
sutikti su šitokiu samprotavimu: „Jokiu mikroskopu negali- 
ma pamatyti elektronų, vadinasi, elektronai neegzistuoja“. 
Aišku, pastarajam samprotavimui labai lengva papriešia- 
rauti: „Be mikroskopo, egzistuoja kitos priemonės ir meto- 
dai, kuriais galime įsitikinti, kad elektronai egzistuoja“. 

Kad įrodymas apie nebendramačių atkarpų egzista- 
vimą būtų pilnas, reikia iš anksto įrodyti šitokį teiginį: 

įeigu dviejų atkarpų didžiausio bendrojo mato radi- 
mo procesas gali tęstis be galo, tai tokios atkarpos ne- 
bendramatės. 

Įrodysime šį svarbų teiginį. Tarkime, kad duotos at- 
karpos a ir b (raidėmis su brūkšneliais viršuje žymėsime 
atkarpas, o raidėmis be brūkšnelių — skaičius), be to, 
ā>b. Tarkime, kad, nuosekliai atidėję b ant a, pirmąją 
liekaną 7, ant b ir t.t., gavome neaprėžtą liekanų se- 
ką: Fis Fa, Ta, ..., kurioje kiekviena pirmesnė liekana didesnė 
už sekančią. Taigi gavome: 

ū>b>r, >> Fz... 

Tarsime, kad atkarpos ė ir b turi bendrą matą p, kuris 
pagal bendro mato savybę sveiką skaičių kartų telpa at- 
karpose 4, b ir kiekvienoje iš liekanų 7;, Fa, Fa „... Atidedame 
šį matą m kartų atkarpoje d, n kartų atkarpoje b, n, kar- 
tų — Fa, Mg kartų—75, ..., ng kartų-—r, ir t.t. Skaičiai 
m, N, Mi, No, ng, ... — Sveiki teigiami, be to, iš atkarpų ne- 
lygybės gausime atitinkamas skaičių nelygybes: 


mM>n>n >ho>hą... 


Kadangi tarėme, jog atkarpų seka begalinė, tai ir skai- 
čių M, A, nį, Mo, Na... seka taip pat turi būti begalinė, o tai 

neįmanoma, nes nuosekliai mažėjanti sveikų teigiamų 
skaičių seka negali būti begalinė. Gautas prieštaravimas 
verčia atsisakyti teiginio, kad egzistuoja tokių atkarpų 
bendrasis matas — turime pripažinti jas nebendramatėmis. 
Pavyzdyje su kvadratu įsitikinome, kad egzistuoja tokios 
atkarpos, kurioms nuoseklaus atidėjimo procesas nesibai- 
gia,— vadinasi, kvadrato įstrižainė nebendramatė su jo 
kraštine. 

Be šio papildomo teiginio įrodymas, kad egzistuoja 
nebendramatės atkarpos, yra netikslus: įrodomas ne tas 
teiginys, kurį reikia įrodyti. 

8. Labai dažnai įrodymuose daroma kitokio tipo klai- 
dų: remiamasi teiginiu, kuris dar neįrodytas. Pasitaiko, 
nors ir nedažnai, kad įrodinėtojas remiasi kaip tik tuo tei- 
giniu, kurį jis įrodinėja. Pavyzdžiui, kartais galima gir- 
dėti tokį mokytojo ir mokinio pokalbį. Mokytojas klausia: 
„Kodėl šios tiesės statmenos?“ Mokinys atsako: „Todėl, 
kad kampas tarp jų status“, —,,(O kodėl kampas status?“ — 
„Todėl, kad tiesės statmenos“. 

Panaši klaida vadinama „užburtu įrodymo ratu“. Toks 
primityvus ratas sutinkamas labai retai, dažniausiai ši 
klaida būna paslėpta. Pavyzdžiui, mokiniui buvo duota 
įrodyti, kad trikampiai, kurių dvi pusiaukampinės lygios, 
vra lygiašoniai. 

Įrodoma buvo šitaip: „Tarkime, kad trikampio ABC 
pusiaukampinė AM lygi pusiaukampinei BM (16 brėž.). 
Pradžioje nagrinėsime AABM ir AABN, kurie yra lygūs, 
nes AM=BN, AB — bendra ir <ABN= BAM kaip ly- 
gių kampų prie pagrindo pusės. Taigi AABM= AABN, 
vadinasi, AN= BM. Toliau nagrinėsime AACM ir ABCN, 
kurie taip pat lygūs, nes AM=BN ir atitinkamai lygūs 
kampai, esantys prie šių kraštinių. Todėl CM=CM, va- 
dinasi, AN4+-NC=BM-Ą-CM, t.y. AC=BC, o tai ir reikėjo 
įrodyti“. 

Šio įrodymo klaida yra ta, kad remiamasi kampų prie 
trikampio pagrindo lygybe. Tačiau šių kampų lygybė iš- 

plaukia iš to, kad trikampis lygiašonis, — butent iš to tei- 
ginio, kurį reikia įrodyti. 

Būna ir tokių atvejų, kai įrodinėjant remiamasi nejro- 
dytais teiginiais, laikant juos akivaizdžiais, nors šie tei- 
giniai ir nėra aksiomos. Išnagrinėsime du pavyzdžius. Mo- 
kantis apie tiesės ir apskritimo tarpusavio padėtį, nagri- 
nėjami trys atvejai: 1) tiesės atstumas nuo apskritimo 

C 


N M 16 brėž. 


A B 


centro didesnis už spindulį — tiesė eina šalia apskritimo; 
2) tiesės atstumas nuo centro lygus spinduliui — tiesė su 
apskritimu turi vieną ir tik vieną bendrą tašką (liesiinė); 
3) tiesės atstumas nuo centro mažesnis už spindulį — tiesė 
su apskritimu turi du bendrus taškus (kirstinė). 

Du pirmieji teiginiai paprastai teisingai įrodomi, o 
trečiuoju atveju neretai sakoma: „Tiesė eina per iašką, 
esantį viduje skritulio ir tada, aišku, tiesė kerta apskriti- 
mą“. Tačiau nesunku pastebėti, kad šiame samprotavime 
žodis „aišku“ slepia labai svarbų geometrijos teiginį: 
„Bet kuri tiesė, einanti per skritulio vidaus tašką, kerta 
apskritimą“. Tiesa, šis teiginys pakankamai akivaizdus, 
bet mes jau įsitikinome, kokia miglota ir neapibrėžta yra 
sąvoka „akivaizdumas“. Todėl šį teiginį arba reikia įra- 
šyti į aksiomų skaičių, arba įrodyti, remiantis kitais tei- 
giniais. 


32 


Kaip antrą pavyzdį imsime atvirkštinės teoremos apie 
apibrėžtą keturkampį įrodymą, duodamą kai kuriuose ele- 
mentarinės geometrijos vadovėliuose. Taigi reikia įrodyti: 
jeigu keturkampio priešingų kraštinių sumos lygios, tai į 
šį keturkampį galima įbrėžti apskritimą. 


C 


17 brėž. 


Pateiksime šitokį įrodymą: „Duota: AB+CD=BC + 
+AD (17 brėž.). Brėžiame apskritimą, kuris liečia kraš- 
tines AB, BC ir CD. Įrodysime, kad jis lies ir kraštinę AD. 
Tarkime, kad jis nepalietė kraštinės AD. Iš taško A ve- 
dame liestinę AD,, gauname apibrėžtą keturkampį ABCD.. 
Pagal tiesioginę teoremą AB+CD,=BC + AD,. Atimda- 
mi šitą lygybę panariui iš duotosios, gauname: CD— 
—CD,=AD,— AD, arba DD, —AD,— AD, o taip negali būti 
(trikampio ADD, dviejų kraštinių skirtumas negali būti ly- 
gus trečiajai). Vadinasi, apskritimas, liečiantis kraštines 
AB, BC ir CD, liečia ir kraštinę AD“. 

Sio įrodymo klaida ta, kad remiamasi dar nejrodyto- 
mis žiniomis apie taško A padėtį: pradžioje reikia įrodyti, 
kad apskritimo lietimosi taškas yra tarp taškų A ir B. Jei- 
gu taškai A ir D bus išsidėstę taip, kaip parodyta 18 brė- 
žinyje, tai įiems negalėsime pritaikyti samprotavimų, ku- 
riais grindžiamas įrodymas. Įrodyti, kad lietimosi taškai 
yra tarp taškų A ir B ir tarp C ir D, galima, bet tai gana 

sudėtinga, todėl geriau naudotis anksčiau (žr. 21 psl.) 
pateiktuoju įrodymu. 


C 


18 brėž. 


Tuo būdu, į klausimą, kokius reikalavimus turi atitik- 
ti įrodymas, kad jis būtų teisingas, t.y. kad galėtume ne- 
abejoti įrodomo teiginio teisingumu, turime atsakyti ši- 
taip: 

1. Įrodymas turi būti pagrįstas tik teisingais teigi- 
niais, t. y. aksiomomis ir anksčiau įrodytomis teoremomis. 

2. Visi samprotavimai, iš kurių susideda įrodymas, 
turi būti teisingi. 

3. Visuomet reikia turėti galvoje įrodymo tikslą — 
nustatyti, ar teisingas įrodomasis teiginys, ir nepakeisti 
šio teiginio kokiu nors kitu“. 

9. Ryšium su šiais reikalavimais iškyla klausimas: o 
kaip rasti teisingus įrodymus? 

Duosime šiuo klausimu keletą patarimų. Pirmiausia, 
kai mums reikia įrodyti kokį nors geometrijos teiginį, pri- 
valome visiškai aiškiai išskirti jo pagrindinę min- 
tį, kurią ir reikia įrodinėti. Labai dažnai ši mintis būna 
nepakankamai aiškiai išreikšta. Pavyzdžiui, turime šitokį 
uždavinį: „Reikia įrodyti, kad, nuosekliai sujungę ketur- 
kampio kraštinių vidurius, gausime lygiagretainį“. Kaip 
galima įrodyti, kad gaunamas lygiagretainis? Prisiminki- 
me lygiagretainio apibrėžimą: tai — keturkampis, 


$ Kaip kad atsitiko 29 psl. aprašytame pavyzdyje. 

kurio priešingos kraštinės yra lygiagrečios. Vadinasi, 
mums reikia įrodyti, kad gautosios atkarpos lygiagrečios. 

Kai jau išskirtas teiginys, kurį turime įrodyti, reikia 
iš teoremos teksto išskirti duotas sąlygas, kurios būtinos 
įrodymui. Pateiktame pavyzdyje pasakyta, kad jungiame 
keturkampio kraštinių vidurius —tai reiškia, kad ant 
keturkampio kraštinių imame taškus, dalijančius kiekvie- 
ną kraštinę į lygias dalis. 


19 brėž. 


Visa tai apilorminsime simboliniu užrašymu, kuris 
paprastai naudojamas mokyklose, su žodžiais „„Duota“ ir 
„Reikia įrodyti“. Taigi mūsų pavvzdyje, jeigu turime ke- 
turkampį ABCD (19 brėž.), o M, N, P, Q — jo kraštinių 
viduriai, tai teoremą galima užrašyti šitaip: 

Duota: keturkampyje ABCD MA=MB, NB=NC, 
PC=PD, QD=QA. 

Reikia įrodyti: MNIPO, MO||NP. 

Po to įrodome teoremą. Įrodydami turime naudotis. 
anksčiau nustatytomis aksiomomis ir teoremomis, o kar- 
tu (tai reikia ypač gerai atsiminti) tais specialiais santy- 
kiais, kurie nurodyti teoremos sąlygoje. 

10. Bet kaipgi sudaryti tokią išprotavimų seką, ku- 
ria susietume įrodomąjį teiginį su anksčiau nustatytomis 

tiesomis ir su teoremos sąlygomis? Kaip iš daugelio įvai- 
rių teiginių parinkti būtent tuos, kurie padės įrodyti teo- 
remą? 

Protingiausia ieškojimų išeities tašku imti teiginį, 
kurį reikia įrodyti, ir kelti klausimą: kokio teiginio išvada 
gali būti įrodomasis teiginys? Jeigu rasime tokį teiginį ir 
jeigu jis išplauks iš sąlygos ir anksčiau įrodytų teoremų, 
tai uždavinys išspręstas. Jeigu šito nebus, tai vėl kelsime 
tą patį klausimą, tik dabar jau šiam naujam teiginiui, ir 
t t. Toks mąstymo kelias moksle vadinamas analize. 

Pastarajame pavyzdyje apie keturkampį reika įrodyti 
kai kurių atkarpų lygiagretumą. Kartu prisimename, kad 
šios atkarpos jungia keturkampio kraštinių vidurius. Žino- 
dami tai, klausiame savęs: ar tarp anksčiau įrodytų tei- 
ginių nėra tokio, kuriame būtų kalbama apie lygiagreiu- 
mą atkarpų, jungiančių daugiakampio kraštinių vidurius? 
Vienas iš tokių teiginių yra teorema apie trikampio vidu- 
rio liniją: joje sakoma, kad atkarpa, jungianti trikampio 
dviejų kraštinių vidurius, yra lygiagreti trečiajai krašti- 
nei ir lygi jos pusei. Beje, nagrinėjamojoje figūroje tri- 
kampių nėra, tačiau nesunku juos nubrėžti. Nubrėšime, pa- 
vyzdžiui, įstrižainę BD. Tuomet iš karto gausime du tri- 
kampius — ABD ir BCD, o atkarpos MO ir NP bus jų vi- 
durinės linijos. Taigi MO||BD ir NPIIBD; vadinasi, NP|| 
MO. Išvedę antrąją įstrižainę, panašiu būdu įrodysime, 
kad ir MN| PO. Tarp kitko, antrąją įstrižainę brėžti nebū- 
tina, nes iš pirmosios trikampių poros matome, kad 
MO-5 BD ir NP= 5 BD; vadinasi, MQ =NP, t.y. ketur- 
kampio MNPQ priešingos kraštinės MO ir NP ne tik ly- 
giagrečios, bet ir lygios, o iš čia jau išplaukia, kad šis 
keturkampis — lygiagretainis. 

Kaip antrą pavyzdį imsime žinomą teoremą apie iri- 
kampio vidaus kampus. Siuo atveju teoremos tekste nėra 

jokių specialių sąlygų, todėl reikia užrašyti tik tai, ką 
reikia įrodyti: trikampyje ABC (20 brėž.) x+ p-+-y= 180". 


20 brėž. 


A ; 


Iš įrodomo teiginio turinio matome, kad būtinai rei- 
kia sudėti tris trikampio vidaus kampus. Šią sudėtį tiks- 
lingiausia atlikti pačiame brėžinyje. Prie viršūnės B kam- 
po B nubrėšime kampą y =y. Tuomet kampo y kraštinė 
BD bus lygiagreti AC, nes lygūs vidaus kryžminiai kam- 
pai prie kirstinės BC. Praiesę kraštinę AB už taško B, gau- 
sime 4CBE, kurį žymėsime a“-a'=a, kaip atitinkamieji 
kampai prie tų pačių lygiagrečių ir kirstinės AB. Taigi ga- 
vome: «'+8+y/-180", nes šie kampai kartu sudaro iš- 
tiestinį kampą. Kadangi «'=a, y =y, gauname reikalingą 
lygybę 

a+ B+ y= 180°. 


Abiejuose pavyzdžiuose gana greitai radome reika- 
Hngus ryšius. Bet būna ir tokių atvejų, kai šiam ryšiui 
nustatyti prireikia visos eilės pagalbinių teiginių. Tuomet 
analizė būna ilgesnė ir sudėtingesnė. 

11. Pateiksime sudėtingesnės analizės pavyzdį. Rei- 
kia įrodyti šitokį teiginį. Jeigu apie trikampį apibrėšime 
apskritimą ir iš jo laisvai pasirinktojo taško nuleisime į 
trikampio kraštines staimenis, tai jų pagrindai bus vienoje 
tiesėje (Simpsono tiesė). 

Atliksime analizę. Tarkime, kad duotas trikampis 
ABC (21 brėž.), M — apibrėžto apskritimo taškas, M, P, 
Q — šio taško projekcijos atitinkamai duotojo trikampio 
kraštinėse BC, CA, AB. Reikia įrodyti, kad N, P ir Q vra 

vienoje ir toje pačioje tiesėje. Įrodomąjį teiginį nesunkiai 
galima užrašyti, nes sąlyga, kad taškai N, P, Q yra vieno- 
je tiesėje tolygi sąlygai, jog kampas NPQ — ištiestinis. 


21 brėž. 


Duota: MNLBC, MPLCA, MO LAB: taškas M 
yra apskritime, apibrėžtame apie trikampį ABC. 

Reikia įrodyti: ZNPO=180“. Nagrinėdami 
kampą NPQ, matome, kad jis sudarytas iš ZMPN=6, 
<MPA=90" ir ZAPO=a. Teiginys būtų įrodytas, jeigu 
pavyktų įrodyti, kad < NPQ =6+90" -+a = 180". Tačiau tam 
užtenka įrodyti, kad a4-6=90". Išnagrinėsime < CPN = 
=g. Kadangi Z MPC =90°, tai a'4+6=90". Jeigu pavyk- 
tų įrodyti, kad a/=a, tai teorema būtų įrodyta. Sią lygybę 
pabandysime gauti, nagrinėdami naujus kampus, ir tam 
pasinaudosime teoremos sąlyga. Statūs kampai ir APM ir 
AQM remiasi į atkarpą AM, todėl apskritimas, nubrėžtas 
taip, kad AM būtų jo skersmuo, eis per taškus P ir Q. Pa- 
gal įbrėžtų kampų savybę <AMO= <APO=a. Panašiai 
nubrėžę apskritimą, kurio skersmuo MC, matysime, kad 
jis eis per P ir M, ir pagal įbrėžių kampų savybę 
ZCMN=ZCPN'=a'. Dabar pabandysime įrodyti, kad 

ZAMOŲ= <CMN. Pastebėsime, kad keturkampis ABC M— 
įbrėžtas, todėl jo priešingų kampų suma lygi 180“: 


ZAMC+ < B= 180°, 
arba LAMQ4-ZLQMC+ Z< B=180°. (1) 


Be to, keturkampyje BQMN kampai prie viršūnių Q 
ir M statūs, todėl kitų dviejų kampų suma lygi 180“: 


ZOMN + <B= 180", 

arba LQMC+ LCMN + < B= 180". (2) 
Palyginę (1) ir (2) lygybės, gausime: 
ZOMC+ <CMN+ LB=ZLAMQ+LQMC+ZB; 


iš čia 

Z CMN = ZAMO, 
t. y. 

a'=a. 


Iš čia, kaip jau matėme, išplaukia, kad a+6=90", «+ 
+64-90*=180" ir, pagaliau, Z NPQ = 180°. 

Jeigu reikėtų nuosekliai išdėstyti įrodymo eigą, tai 
tektų eiti atbuliniu keliu: pradžioje įrodytume, kad 
ZAMO=ZCMN, toliau nustatytume lygybę 


ZAMO= <MON ir <CMN= ZCPN. 


Pagaliau iš to, kad <CPA=ZCPN+ Z MPN +90*= 
= 180", gautume, kad ir < NPQ= Z MPN +90° + Z APQ = 
= 180°, t. y. kad taškai N, P ir Q yra vienoje tiesėje. 

Šis analizei atvirkščias įrodymo kelias, kuriuo papras- 
tai įrodinėjamos teoremos vadovėliuose ir klasėje, vadina- 
mas sinteze. Teoremą įrodinėti sintezės būdu papras- 
čiau ir lengviau, bet nereikia pamiršti, kad, ieškoda- 
mi įrodymo, turime būtinai naudotis analize, 

Taigi, analizė ir sintezė — dvi neatskiriamos vieno ir 
to paties įrodymo proceso stadijos. Analizė yra įrodymo 

suradimo metodas, o sintezė — įrodymo išdėstymo meto- 
das. 

Be abejo, ieškant kokio nors teiginio įrodymo, ne vi- 
suomet pavyksta rasti reikiamą išprotavimų seką. Ne vi- 
suomet iš karto pasirenkamas teisingas kelias — kartais 
tenka atsisakyti numatyto būdo ir pereiti prie kito. 

Pateiksime pavyzdį. Tarkime, kad reikia įrodyti tei- 
gin}: „Jeigu trikampio dvi pusiaukraštinės tarpusavyje 
lygios, tai šis trikampis — lygiašonis“. Duotas trikampis 
ABC, kurio pusiaukraštinės AM ir BN yra lygios. Pra- 
džioje galima pamanyti, kad tikslinga išnagrinėti tri- 
kampius AMB ir ABN ir įrodyti jų lygybę. Tačiau nesun- 
ku pastebėti, kad tokiam įrodymui neturime pakankamai 
duomenų: žinome tik, kad AM=BN ir kad kraštinė AB 
yra bendra abiem trikampiams. Nei kampų lygybė, nei 
trečiųjų kraštinių lygybė neduota. Todėl šio kelio teks 
atsisakyti. Lygiai taip pat įsitikinsime, kad nėra pras- 
mės nagrinėti trikampius ACM ir BCN, nes ir šių tri- 
kampių lygybei įrodyti per mažai turime duomenų. At- 
sisakę nagrinėti šiuos trikampius, paieškosime naujo kelio. 
Raide P pažymėsime pusiaukraštinių susikirtimo tašką ir 
panagrinėsime trikampius AMP ir BMP. Kadangi pusiau- 
kraštinės yra lygios ir taškas P atkerta vieną trečiąją kiek- 
vienos pusiaukraštinės, tai PN =PM, PA=PB ir ZAPN = 
Z BPM, kaip statūs kampai. Vadinasi, „ANP= Z BNP, 
todėl AN=BM. Kadangi šios atkarpos yra atitinkamų 
kraštinių pusės, tai ir AC = BC, o tai ir reikėjo įrodyti. 

Sugebėjimas analizuoti ir savarankiškai sudaryti įro- 
dymą, atsiranda sistemingai „treniruojantis“ — spren- 
džiant įrodymo uždavinius. 

12. Baigdami šį skyrių, atkreipsime dėmesį į tai, kad 
bet kokią teoremą galima įrodyti dviem būdais — tiesiogi- 
niu ir netiesioginiu. 

Įrodinėdami tiesioginiu būdu, teiginio tei- 
singumu įsitikiname, nustatę tiesioginį ryšį tarp šio tei- 
ginio ir anksčiau įrodyto. 

Įrodinėdami netiesioginiu (atvirkštiniu) būdu, 
įsitikiname, kad, „suabejoję įrodomo teiginio teisingumu ir 
laikydami jį klaidingu, gauname teiginį, prieštaraujantį 
sąlygoms arba anksčiau įrodytiems teiginiams. Todėl at- 
virkštinis įrodymas dar vadinamas įrodymas ldai k 
Dua: 

: Anksčiau, kiek buvo galima, naudojomės tiesioginiu 
m nų Dabar pateiksime atvirkštinio įrodymo pavyz- 
džių. 

Kaip pirmą pavyzdį imsime trikampių lvgybės trečią- 
jį požymį. Dažnai sakoma, kad šį požymį įrodyti, užde- 
dant vieną trikampį ant kito, neparanku, nes nieko neži- 
nome apie kampų lygybę. Tačiau, atvirkštiniu metodu ir 
Šį požymį galima įrodyti, uždedant trikampius vieną ant 
kito. 

Taigi tarkime, kad ABC ir A'B'C' — duotieji trikam- 
piai (22 brėž.), kurių BC =B'C', CA=C'A', AB=A'B". Įro- 


C’ 


22 brėž. 


J + > 


dymui uždėsime A4'B'C' ant AABC taip, kad kraštinė A'B’ 
sutaptų su AB. Kadangi mes nieko nežinome 'apie kampų 
lygybę, tai negalime tvirtinti, kad taškas C’ sutaps su taš- 
ku C. Todėl tarsime, kad jis užims padėtį C”. Sujungsime 
taškus C ir C”. AACC” lygiašonis (iš sąlygos AC“ = 
AC), ABCC” — taip pat (iš sąlygos BC''=BC). Lygia- 
šonio trikampio ACC“ aukštinė AM eis per tašką M — 
kraštinės CC” vidurį (nes lygiašonio trikampio aukštinė 
sutampa su pusiaukraštine). Lygiašonio trikampio BCC” 
aukštinė BM eis per kraštinės CC” vidurio tašką M. Taigi 


41 


gavome, kad iš taško M iškelti du statmenys į tiesę CC" — 
AM ir BM. Sutapti šie statmenys negali, nes tuomet taš- 
kai A, B ir M būtų vienoje tiesėje, o šito negali būti, nes 
taškai C ir C” (o tuo pačiu ir visa atkarpa) yra vienoje 
kraštinės AB pusėje. 

Kaip matome, tarę, kad taškai C ir C’ nesutampa, gau- 
name išvadą, įog iš vieno ir to paties taško M galima nu- 
brėžti du skirtingus statmenis į tiesę CC“. Bet tai prieš- 
tarauja anksčiau nustatytoms statmens savybėms. Vadi- 
nasi, uždedant trikampius, taškas C” turi sutapti su tašku 
C, ir gauname, kad AABC=A'B'C. 

Kaip antrą pavyzdį panagrinėsime šį ankstesnį tei- 
ginį: jeigu trikampio dvi pusiaukampinės lygios, tai toks 
trikampis lygiašonis. 

Tarkime, kad duotas ^ABC ir jo pusiaukampinės AM 
ir BN (23 brėž.). 


23 brėž. 


Užrašysime teoremą. Duota: AABC, ZCAM= 
=Z<BAM, <CBN=ZABN ir AM=BN. 

Reikia įrodyti: AC=BC. 

Įrodymą atliksime priešingybės būdu. Tarsime, jog 
trikampis nelygiašonis ir AC>-BC. Jeigu taip, tai ir 
ZABC> <CAB. Sunumeravę kampus, kaip parodyta brė- 
žinyje, gauname, kad 3> <1. Palyginsime dabar AABM 
ir AABN; AB yra bendra, AM=BN iš sąlygos, o kampai, 

esantys tarp atitinkamai lygių kraštinių, nelygūs. Vadi- 
nasi, prieš didesnį kampą guli didesnė kraštinė, t.y. AN > 
>BM. Dabar per tašką N nubrėšime atkarpą ND, lygią 
ir lygiagrečią AM. Tuomet keturkampis AMDN bus lygia- 
gretainis, vadinasi, MD=AN ir Z5= <2. Sujungę B su 
D, gausime ABDN, kuris bus lygiašonis, nes ND= 
= AM = BN. Iš kitos pusės, trikampio BDM kraštinė MD = 
= AD, bet AN > BM, vadinasi, MD> BM ir iš čia 7> Z6. 
Kartu <4> L5, nes <5=<2=Z1Z1, o <4= L8, bet 28> 
> Zl. Jeigu panariui sudėsime nelygybės <Z7>Z6 ir 
Z4> Lə, tai gausime: L4+ L7> L+ L6, t.y. ZBDN> 
>DBN. Gavome, kad lygiašonio trikampio BDN kampai 
prie pagrindo nelygūs. Gautas prieštaravimas verčia atsi- 
sakyti prielaidos, kad AC >BD. Panašiu būdu galima pa- 
neigti prielaidą, kad BC > AC. Taigi AC = BC. 

Iš pateiktų pavyzdžių gana aiškiai matome atvirkšti- 
nio įrodymo pobūdį. Toks įrodymas naudojamas papras- 
tai tada, kai tiesiogiai įrodyti sunku, o kai kada nejma- 
noma. 

Šiuo atveju imamas teiginys, prieštaraujantis tam, 
kas turi buti įrodyta, ir analizės keliu stengiamasi rasti 
tokią išvadų seką, kuria prieitume prie teiginio, aiškiai 
prieštaraujančio kuriam nors iš anksčiau nustatytų teigi- 
nių. Tokius aiškiai prieštaraujančius teiginius ir gavome 
dviejuose paskutiniuose pavyzdžiuose: pirmu atveju — 
kad per vieną tašką į tiesę galima nubrėžti du statmenis, 
o antru atveju — kad lygiašonio trikampio kampai prie 
pagrindo nelygūs. 


5 4. KOKIUS GEOMETRINIUS TEIGINIUS 
GALIMA PRIIMTI BE ĮRODYMO! 


1. Dabar atsakysime į paskutinį įvade iškeltą klausi- 
mą: kokius geometrijos teiginius galima priimti be įro- 
dymo? 

Iš pirmo žvilgsnio šis klausimas atrodo labai papras- 
tas. Kiekvienas pasakys, kad be įrodymo galima priimti 
aksiomas, o aksiomomis reikia pasirinkti teiginius, kurių 
teisingumas daug kartų patikrintas ir nekelia jokių abejo- 
nių. Tačiau, kad praktiškai pabandome parinkti tokius 
teiginius,-aiškėja, Kad tai ne taip jau paprasta.“ | 

Šiuo metu yra žinoma daugybė geometrijos teiginių, 
kurie tiek daug kartų buvo praktiškai tikrinami, kad var- 
gu ar kas gali suabejoti jų teisingumu. Tačiau iš čia dar 
neišplaukia, kad visus šiuos teiginius reikia pripažinti ak- 
siomomis. Mes neabejojame, pavyzdžiui, kad per ‘du taš- 
kus galima pravesti vienintelę: tiesę; kad iš'duotojo taško 
į tiesę galima nubrėžti vienintelį statmeni; kad trikampio 
dviejų kraštinių suma didesnė už trečiąją kraštinę; kad 
dvi atkarpos, lygios vienai ir tai pačiai trečiajai, lygios ir 
tarpusavyje; kad atstumas tarp dviejų lygiagrečių tiesių 
visur vienodas it t.t. Aišku, kad panašių teiginių būtų 
galima priskaičiuoti ir kur kas daugiau. Kodėl visų pa- 
našių teiginių nepripažinus aksiomomis? Tuomet geomet- 
rija būtų dėstoma žymiai paprasčiau, nebereikėtų daugelio 
įrodymų ir t. t. 

“Tačiau geometfija vystėsi ne tuo keliu; priešingai, 
geometrai stengėsi kiek įmanoma sumažinti aksiomų skai- 
čių, o visą kitą geometrijos turinį išvesti dedukciniu būdu 
iš šio nedidelio skaičiaus pagrindinių tiesų. 

Kodėl jie pasirinko būtent ši, regis, sunkesnį ir sudė- 
tingesnį geometrijos žinių sistemos kūrimo kelią? 

Sukurti geometriją, remiantis mažiausiu aksiomų 
skaičiumi, siekiama dėl visos eilės priežasčių. Pirmiausia, 
mažinant aksiomų skaičių, savaime didėja kiekvienos at- 
skiros aksiomos reikšmė; nereikia pamiršti, kad šios ak- 
siomos turi apimti visą būsimą geometriją, kurią reikės 
iš jų išvesti. Todėl, kuo mažiau bus aksiomų, tuo bendres- 
nes, gilesnes ir svarbesnes erdvės formų savybes atskleis 
kiekviena atskira aksioma. 

Kita svarbi priežastis, dėl kurios mažinamas aksiomų 
skaičius, yra ta, kad, esant mažiau aksiomų, lengviau pa- 
tikrinti, ar jos teisingos, be to, ar įvykdomi reikalavimai, 
kuriuos turi atitikti visa aksiomų sistema (apie juos kal- 
bėsime vėliau). 

2. Taigi mums reikia atrinkti Kaip galima mažiau pa- 
grindinių, bendriausių ir svarbiausių geometrinių teiginių, 
kuriuos laikysime aksiomomis. Kuo turime vadovautis at- 
rinkdami? Pirmiausia turime atkreipti dėmesį į tai, kad ne- 
galima atrinkinėti paeiliui, nagrinėdami vieną aksiomą po 
kitos ir nesusiedami su kitomis aksiomomis. Juk turime pri- 
imti ne vieną izoliuotą aksiomą, o visą aksiomų sistemą, 
nes tik tokia sistema gali teisingai atspindėti pagrindinių 
materialaus pasaulio erdvės formų iš tikrųjų egzistuojan- 
čias savybes ir tarpusavio santykius. 

Natūralu, kad į šitokią sistemą gali būti įjungtos tik 
daug kartų patikrintos tiesos, atspindinčios bendriausius, 
pagrindinius erdvės formų dėsningumus. 

Toliau, priimdami šitokių aksiomų sistemą, turime pa- 
sekti, kad į ją nejeitų vienas kitam prieštaraujantieji tei- 
giniai, nes tokie teiginiai negali būti teisingi tuo pačiu 
metu. Pavyzdžiui, negali būti toje pačioje sistemoje aksio- 
mos: „Per duotą tašką duotai tiesei galima nubrėžti vieną 
lygiagretę“ ir „Per duotą tašką duotai tiesei negalima nu- 
brėžti nė vienos lygiagretės“. 

Be to, ne tik pačios aksiomos negali prieštarauti vie- 
na kitai, bet ir tarp jų išvadų negali būti dviejų priešta- 
ringų teiginių. Šis pagrindinis aksiomų sistemai keliamas 
reikalavimas vadinamas neprieštaravimo sąlyga. 

Tačiau greta neprieštaravimo sąlygos dar turime sek- 
ti, kad į sudaromą aksiomų sistemą nepatektų toks teigi- 
nys, kurį galima įrodyti, remiantis likusiomis aksiomomis. 
Šis reikalavimas bus visiškai aiškus, prisiminus, kad šią 
sistemą norime padaryti minimalią, t. y. iš mažiausio skai- 
čių neįrodomų teiginių. Juk jeigu kurį nors teiginį galima 

įrodyti, remiantis kitomis aksiomomis, tai jis įau nebe ak- 
sioma, o teorema, ir neverta jo įjungti į aksiomų sistemą. 
Reikalavimas, kad aksioma nebūtų įrodoma su kitų aksio- 
mų pagalba, vadinamas nepriklausomumo sąlyga. 

Tačiau, norėdami sudaryti minimalią aksiomų siste- 
mą, neturime pulti į kraštutinumą ir šalinti iš jos tokius 
teiginius, kuriais būtinai turėsime remtis, dėstydami geo- 
metriją. 

Tai bus trečioji sąlyga, kurią turi tenkinti aksiomų 
sistema,— sistemos pilnumo sąlyga. Tiksliau šią sąlygą 
galima šitaip suformuluoti: jeigu sistema nepilna, tai prie 
jos visuomet galima prijungti naują teiginį (aišku, teiginį, 
kuriame naudojamos tos pačios pagrindinės sąvokos, kaip 
ir likusiose aksiomose), kuris nepriklausys nuo likusių ak- 
siomų ir joms neprieštaraus. Jeigu aksiomų sistema pilna, 
tai bet koks naujas teiginys apie tas pačias sąvokas, ku- 
rios minimos aksiomose, prijungtas prie sistemos, bus ar- 
ba išvada iš tų aksiomų, arba joms prieštaraus. 

3. Kad aksiomų sistemos pilnumo, nepriklausomumo 
ir neprieštaravimo sąlygos būtų akivaizdesnės, galima pa- 
teikti paprastą pavyzdį. Tiesa, jis tiksliai neatspindi geo- 
metrinių santykių, bet yra pakankamai jiems analogiškas. 

Išnagrinėsime pirmojo laipsnio lygčių su trimis neži- 
nomaisiais sistemą. Sakysime, kad kiekvienas iš sistemos 
nežinomųjų — tai bet kuri „sąvoka“, kurią reikia apibrėž- 
ti, o kiekviena lygtis — tai savos rūšies „aksioma“, kuria 
nustatomas šių „sąvokų“ tarpusavio santykis. 

Taigi tarkime, kad turime sistemą 


2x—y—?2z=3, 
x+y +4z=6. 


Ar galime iš šios sistemos rasti nežinomuosius x, y 
ir z? Ne, nes čia lygčių skaičius mažesnis už nežinomųjų 
skaičių. Sistema netenkina pilnumo salygos. 

Pabandysime pataisyti šią sistemą, papildydami ją 
dar viena lygtimi: 

2x—y—2Z=3, 

x+y+4z=ð, 

3x+3y112z= 18. 

Atidžiai išnagrinėję gautą sistemą, įsitikinsime, kad 
įvedus naują lygtį, padėtis nepasikeitė, nes trečioji lygtis 
paprastai išvedama iš antrosios ir jokių naujų santykių 
neatspindi. Vadinasi, sistemoje pažeista nepriklausomumo 
sąlyga. 

Dabar pakeisime trečiąją lygtį ir išnagrinėsime šito- 
kią sistemą: 

2x— y —2z=3, 

x+y +4z=0, 

3x +3y + 12z=15. 

Vėl lengva įsitikinti, kad ši sistema netinka nežino- 
miesiems rasti. 

Iš tikrųjų, padaliję abi paskutinės lygties puses iš 3, 
gausime lygtį 


x+y4+42=5. 
Tuo tarpu antroji lygtis yra 
x+-y+42=6. 


Kuria iš šių lygčių tikėti? Aišku, kad turime priešia- 
raujančią sistemą, iš kurios taip pat negalima rasti neži- 
nomųjų. 

Jeigu, pagaliau, išnagrinėsime sistema 

2x—y—2Z=3, 

x+y+4z=6, 

2x+y+5z=8, 
tai lengvai įsitikinsime, kad ši sistema turi vienintelį 
sprendinį (x=5, y=13, z= —3), ji yra neprieštaraujanti, 

nepriklausoma ir pilna. Jeigu prie sistemos prirašysime 
dar ketvirtąją lygtį, siejančią x y ir z, tai ji arba bus išva- 
da iš duotųjų trijų lygčių, arba joms prieštaraus. 

4. Iš čia matome, kad aksiomos, kurios turi būti geo- 
metrijos pagrindu, parenkamos ne visai laisvai, o atsi- 
žvelgiant į labai svarbius reikalavimus. Būtinų geometri- 
jos aksiomų sistema pradėta sudarinėti dar praeito šimt- 
mečio pabaigoje, ir nors mokslininkai padarė labai daug, 
bet dar ir šiuo metu negalima laikyti, kad šis darbas ga- 
lutinai užbaigtas. Sistemingai peržiūrėdami turimą aksio- 
mų sistemą, mokslininkai laikas nuo laiko atranda, kad 
šioje sistemoje yra nereikalingų, t. y. „priklausomų“, ak- 
siomų, kurios yra išvedamos iš daug paprastesnių ir bend- 
resnių aksiomų, todėl sudėtingi teiginiai su daugeliu są- 
lygų pakeičiami aksiomomis su mažiau sąlvgų ir t.t. Visi 
šie tyrinėjimai labai svarbūs mokslui, nes jų tikslas — iš- 
aiškinti tas bendriausias, giliausias ir svarbiausias erdvės 
formų savybes, kurios lemia visą geometrijos turinį. 

Kad galėtume susipažinti su šiuolaikinės geometrijos 
aksiomų sistema, pirmiausia pasinaudosime mokykloje dės- 
toma geometrija ir pažiūrėsime, kokių aksiomų pagrindu 
ji sukurta ir kokių aksiomų jai trūksta. Apsiribosime plani- 
metrijos aksiomomis. 

Dėstant geometrijos kursą mokykloje, pirmiausia iš- 
aiškinamos pagrindinės geometrijos sąvokos: kūno, pa- 
viršiaus, linijos, taško. Toliau iš visų linijų išskiriama tie- 
sė, o iš visų paviršių — plokštuma. Pirmosiomis mokykli- 
nio kurso aksiomomis nustatomas ryšys tarp taško, tiesės 
ir plokštumos. Šios aksiomos priklauso jungimo aksiomų 
grupei — pirmajai grupei pilnoje geometrijos aksiomu sis- 
temoje. 

Sios grupės aksiomos išryškina, kaip yra susiję tarpu- 
savyje pagrindiniai geometrijos vaizdiniai: keliais taškais 
apibrėžiama tiesė ir plokštuma, kokioms sąlygoms esant, 
tiesė bus plokštumoje ir t. t. 

Iš jungimo aksiomų grupės mokykliniame kurse mi- 
nimos tik dvi: 

1. Per du taškus galima nubrėžti tiese ir tiktai vieną. 

2. Jeigu tarp dviejų plokštumos taškų nubrėžia tiese, 
tai visi kiti šios tiesės taškai taip pat yra toje pačioje 
plokštumoje. 

Kartu sąmoningai arba nesąmoningai nuolatos nau- 
dojamės ir kitomis jungimo aksiomomis; iš jų planimetri- 
jos teiginiams pagrįsti reikalingos dar šitos: 

3. Kiekvienoje tiesėje yra ne mažiau kaip du taškai. 
Ši aksioma, kaip matome, tėra labai ribotas reikalavimas. 
Tačiau toliau, remiantis aksiomomis, bus galima įrodyti, 
kad tiesėje yra be galo daug taškų. 

4. Plokšiumoje yra ne mažiau kaip trys taškai, nesan- 
tys vienoje ir toje pačioje tiesėje. Si aksioma taip pat reiš- 
kia tik minimalų reikalavimą, kuriuo remiantis, toliau bus 
galima įrodyti, kad plokštumoje yra be galo daug taškų. 

5. Pereisime prie antrosios grupės aksiomų, kurių nė- 
ra mokykliniame kurse, nors jomis naudotis tenka labai 
dažnai. Antrosios grupės aksiomos vadinamos tvarkos ak- 
siomomis. Šiomis aksiomomis išreiškiami tie dėsniai, nuo 
kurių priklauso taškų tarpusavio padėtis tiesėje ir taškų bei 
tiesių tarpusavio padėtis plokštumoje. Šiomis aksiomomis 
dažnai naudojamės, nors ir to nepastebime. Jeigu, pavyz- 
džiui, reikia pratęsti atkarpą, tai šitai darome, žinodami, 
kad atkarpą visuomet galima pratęsti ir į vieną, ir į kitą 
pusę. 

Jeigu sujungiame du taškus, esančius skirtingose tie- 
sės pusėse, tai esame įsitikinę, kad gauta atkarpa kirs šią 
tiesę. Situo rėmėmės, pavyzdžiui, įrodinėdami teoremą apie 
trikampių lygybę, kai lygios dvi kraštinės ir kampas, esan- 
tis prieš vieną iš šių kraštinių (žr. 21 brėž.). Dar pavyz- 
dys: esame įsitikinę, kad trikampio vidaus kampo pusiau- 
kampinė būtinai kirs priešingą kraštinę. | 

Be abejo, visais šiais atvejais susiduriame su visai 
aiškiais faktais, bet įie byloja apie tai, kad geometrinės 

figūros turi tam tikras pagrindines savybes, kuriomis pa- 
stoviai naudojamės ir kurias reikia išdėstyti aksiomose. 

Aksiomos, kuriomis nusakoma taškų padėtis tiesėje, 
susijusios su pagrindinėmis sąvokomis „pirmesnis“ ir 
„paskesnis“ ir formuluojamos šitaip: 

1. Iš dviejų taškų, esančių toje pačioje tiesėje, bet ku- 
rį galima laikyti pirmesniu, tuomet kitas bus paskesnis. 

2. Jeigu A, B, C — tos pačios tiesės taškai, ir jeigu 
A pirmesnis už B, B pirmesnis už C, tai A pirmesnis už C. 


B 


24 brėž. 


C 


Jau šios dvi aksiomos pakankamai aiškiai nusako es- 
mines tiesės savybes. Jos nėra būdingos visoms linijomis. 
Imsime, pavyzdžiui, apskritimą (24 brėž.) ir, eidami juo 
laikrodžio rodyklės judėjimo kryptimi, pažymėsime iš ei- 
lės taškus A, B, C; tuomet įsitikinsime, kad apskritimo taš- 
kas A yra pirmiau taško B, taškas B yra pirmiau taško C, 
o taškas C vėl yra pirmiau taško A. Esant aukščiau nuro- 
dytam taškų A, B ir C išsidėstymui tiesėje, sakome, kad 
B yra tarp A ir C (25 brėž.). 


35 brėž, A B C 


pD O AOOO "Pao 


3. Tarp bet kurių dviejų tiesės taškų visuomet yra tos 
pačios tiesės taškas. | 

Taikydami nuosekliai šią aksiomą dviem tiesės taš- 
kams (jie egzistuoja pagal antrąją jungimo aksiomą), po 

to — kiekvienam gautam tarpui ir t.t., įsitikinsime, kad 
tarp kiekvienų dviejų tiesės taškų yra be galo daug tos. 
tiesės taškų. 

Tiesės dalis, kuriai pirklauso du jos taškai ir visi 
tarpiniai taškai, vadinama atkarpa. 

4. Kiekvienam tiesės taškui yra pirmesnis taškas ir 
paskesnis taškas. 

Iš šios aksiomos išplaukia galimybė pratęsti tiesę į 
vieną ir į kitą pusę. Vadinasi, tiesėje nėra tokio taško, ku- 
ris būtų pirmesnis už visus kitus jos taškus arba būtų 
paskiausias iš visų jos taškų: tiesė neturi galų. 

Dalis tiesės, kurioje yra duotasis taškas ir visi prieš. 
jį pirmesni taškai arba duotasis taškas ir visi paskesni taš- 
kai, vadinama spinduliu, arba pustiese. 

Taškų ir tiesių tarpusavio padėtis plokštumoje nusa- 
koma vadinamąja Pašo aksioma (šiuo vardu buvo vo- 
kiečių matematikas, kuris pirmasis ją suformulavo): 


26 brėž. 


5. Jeigu duoti trys taškai, nesantys vienoje tiesėje, tai 
tos pačios plokštumos tiesė, neinanti per šiuos taškus ir 
kertanti vieną iš atkarpų, jungiančių šiuos taškus, kerta 
dar vieną ir tik vieną iš likusių šių atkarpų (26 brėž.). 

Remiantis šia aksioma, įrodoma teorema apie plokš- 
tumos padalijimą tiese į dvi pusplokštumes. Pateiksime 
šios teoremos įrodymą kaip tikslaus įrodymo, pagrįsto tik 
aksiomomis ir anksčiau įrodytais teiginiais, pavyzdį. Teo- 
remą suiormuluosime šitaip. 

Bet kuri tiesė, esanti plokštumoje, dalija jai nepriklau- 
sančius plokštumos taškus į dvi klases taip, kad du tos pa- 
čios klasės taškai sujungiami atkarpa, kuri nekeria tiesės, 

o du skirtingų klasių taškai sujungiami atkarpa, kuri ker- 
ta tiesę. 

Įrodydami naudosimės specialiais ženklais, kuriuos 
būtina atsiminti. 

Cc — priklausymo ženklas: Aca — „taškas A priklau- 
so tiesei a“. X — kirtimo ženklas: AB Xa — „atkarpa AB 
kerta tiesę a“. Brūkšnys virš kokio nors sąryšio reiškia jo 
paneigimą: Aca — „taškas A nepriklauso tiesei a“. „ — 
išvados ženklas — „todėl...“ 

Dabar pereisime prie įrodymo. Pirmiausia pastebėsi- 
me, kad jeigu trys taškai yra vienoje tiesėje, tai jiems tei- 
singas teiginys, analogiškas Pašo aksiomai: tiesė, kertanti 
vieną iš trijų atkarpų, jungiančių šiuos taškus, taip pat 
kerta dar vieną ir tik vieną atkarpą. Šį teiginį lengva įro- 
dyti, remiantis aksioma apie taškų išsidėstymą tiesėje. 

Iš tikrųjų, jeigu taškai A, B ir C yra vienoje tiesėje ir 
taškas B yra tarp A ir C, tai visi atkarpų AB ir BC taš- 
kai priklauso atkarpai AC, o kiekvienas atkarpos AC (ne- 
įskaitant B) taškas priklauso arba AB, arba BC. Todėl tie- 
sė, kertanti AB arba BC, būtinai kerta ir AC, o tiesė, ker- 
tanti AC, kerta arba AB, arba BC. 

Tarkime, kad plokštumoje yra tiesė I. Reikia įrodyti 
štai ką: 

I. Su tiese / galima jai nepriklausančius plokštumos 
taškus padalyti į klases. 

2. Klasės gali būti dvi ir tik dvi. 

3. Klasės turi teoremoje nurodytas savybes. 

Norėdami tai nustatyti, imsime tašką A, nesantį tie- 
sėje l (27 brėž.) ir pasirinksime šitokias sąlygas: 

a) taškas A priklauso pirmajai klasei (pažymėsime jį 
Ki); 

b) taškas, nepriklausantis tiesei /, priklauso pirmajai 
klasei, jeigu atkarpa tarp šio taško ir taško A nekerta I; 

c) taškas, nepriklausantis tiesei /, priklauso antrajai 
klasei (pažymėsime jį Kə), jeigu atkarpa tarp to taško ir 
taško A kerta í. 

Lengva įsitikinti, kad egzistuoja ir vienos, ir kitos kla- 
sės taškai. Tam tikslui tiesėje / imsime tašką P ir išvesime 
tiesę PA. Spindulyje, kurio viršūnė yra P ir kuriame yra taš- 
kas A, bus tik pirmosios Klasės taškai, nes susikirtimo taš- 
kas P nepriklauso nė vienai iš atkarpų, jungiančių tašką 
A su likusiais spindulio taškais. Priešingos krypties spin- 


27 brėž. 


dulyje su ta pačia viršūne yra tik antrosios klasės taškai, 
nes susikirtimo taškas P priklauso visoms atkarpoms, jun- 
giančioms tašką A su kitais šio spindulio taškais. Jung- 
dami tašką A su įvairiais tiesės / taškais, gausime be ga- 
lo daug tiesių, turinčių pirmosios ir antrosios klasės taškus. 

Klasės gali būti tik dvi, nes apie bet kurią atkarpą, 
jungiančią A su tašku, nepriklausančiu I, galime pasakyti 
tik du teiginius: arba atkarpa kerta I, arba nekeria, — tre- 
čio atvejo nėra. 

Parodysime, pagaliau, kad klasės K, ir Kə tenkina 
teoremos sąlygas. Išnagrinėsime šilokius atvejus: 

i. Abu taškai priklauso pirmajai klasei: B&K, CCK.. 
Kadangi BcK,, tai AB x!: kadangi CcK;, tai ACSI < 
remiantis Pašo aksioma, BC XI. 

2. Abu taškai priklauso antrajai klasei: Dc K; ir E 
© K Kadangi D&K, tai AD xI; kadangi Ec-K,, tai AE x 
XI. *, remiantis Pašo aksioma, DE xI. 

3. Taškai priklauso skirtingoms klasėms: BEK; 
D&K. Kadangi BCcK,, tai ABXI, kadangi DcK;, tai 
ADxL..:, remiantis Pašo aksioma, BD XI. 

Teorema įrodyta. 

Plokštumos dalis, kurioje yra visi vienos ir tos pačios 
klasės taškai, vadinama pusplokštume. 

Pastebėsime, kad šią teoremą galima įrodyti, nesinau- 
dojant brėžiniu. Brėžinys tik padeda sekti samprotavimų 
eigą ir atsiminti gautus santykius. Beje, ši pastaba tinka 
bet kuriam pakankamai tiksliam įrodymui. 

6. Sekančios, trečiosios, grupės aksiomos yra susiju- 
sios su lygybės sąvoka. Mokykliniame geometrijos kurse 
figūrų lygybė plokštumoje nustatoma, uždedant vieną fi- 
gūrą ant kitos. 

Mokykliniame geometrijos vadovėlyje šiuo klausimu 
pasakyta, „kad geometrinės figūros gali judėti erdvėje ne- 
kisdamos. Dvi geometrinės figūros vadinamos lygiomis, 
jeigu, vieną iš jų perkeldami erdvėje, galime taip sutap- 
dinti su kita, kad sutaptų visos abiejų figūrų dalys“. 

Iš pirmo žvilgsnio šis lygybės apibrėžimas atrodo vi- 
sai suprantamas, bet jeigu atidžiau jį panagrinėsime, tai 
nesunkiai pastebėsime šiame apibrėžime loginį ratą. Iš 
tikrųjų, norėdami apibrėžti figūrų lygybę, turime jas su- 
tapdinti vieną su kita, o norėdami sutapdinti, turime vie- 
na figūrą perkelti erdvėje taip, kad ji nepakistų. Bet ką 
reiškia „nepakistų“? Tai reiškia, kad figūra visą laiką 
lieka lygi savo pradiniam pavidalui. Taigi, gavome, kad 
„lygybės“ sąvoką apibrėžiame, naudodamiesi „nekinta- 
mos figūros“ perkėlimu, o „nekintamos figūros“ sąvoką 
apibrėžiame, naudodamiesi „lygybės“ sąvoka. 

Stai kodėl kur kas logiškiau figūrų lygybę įrodyti, re- 
miantis grupe aksiomų apie atkarpų, kampų ir trikampių 
lygybę. 

Atkarpų lygybės savybes nustato šitokios aksiomos: 

1. Duotoje tiesėje į vieną puse nuo duoto taško ga- 
lima atidėti atkarpą, lygią duotajai, ir tiktai vieną. 

2. Kiekviena atkarpa yra lygi pati sau. Jeigu pirmoji 
atkarpa lygi antrajai, tai ir antroji lygi pirmajai. Dvi al- 
karpos, lygios tai pačiai trečiajai atkarpai, lygios ir tar- 
pusauyje. | 

3. Jeigu A, B ir C yra vienoje tiesėje, A’, B’, C” — taip 
pat vienoje tiesėje ir jeigu AB=A'B', BC=B'C", tai ir AC= 
SAC: 

Kitaip tariant, jeigu prie lygių atkarpų pridėsime taip 
pat lygias atkarpas, tai ir sumos bus lygios. 

Visiškai analogiškos yra kampų aksiomos. 

4. Kai duotas spindulys, duotoje pusplokštumėje ga- 
lima nubrėžti kampą, lygų duolajam, ir tiktai vieną. 

5. Kiekvienas kampas lygus pats sau. Jeigu pirmasis 
kampas lygus antrajam, tai ir antrasis lygus pirmajam. 
Jeigu du kampai lygūs tam pačiam trečiajam kampui, tai 
fie ir tarpusavyje lygūs. 

6. Jeigu a, b, c — spinduliai su bendra viršūne, a', b’, 
c’ — kiti spinduliai su bendra viršūne ir jeigu Zab= Za'b", 
LZbc= Zb'c", tai ir Zac= Lac. 

Kitaip tariant, jeigu prie lygių kampų pridėsime taip 
pat lygius kampus, tai ir sumos bus lygios. 

Pagaliau, trikampių lygybei įrodyti įtraukiama dar 
viena trečiosios grupės aksioma. 

7. Jeigu vieno trikampio dvi kraštinės ir tarp jų esan- 
tis kampas atitinkamai lygūs kito trikampio dviem kraš- 
tinėms ir tarp jų esančiam kampui, tai ir kiti šių trikampių 
kampai atitinkamai lygūs. Pavyzdžiui, jeigu turime AABC 
ir AA'B'C' ir AB=A'B', AC=A'C' ir ZA= ZA", tai ir 
LZB=4ZB, o ZC=ZC. 

Remiantis šiomis septyniomis aksiomomis, pradžioje 
įrodoma pagrindiniai trikampių lygybės požymiai, o to- 
liau ir visos teoremos apie figūrų lygybę, pagrįstos šiais 
požymiais. Tuomet nebereikia figūrų sutapdinti. 

Išnagrinėsime, pavyzdžiui, kaip įrodomas pirmasis tri- 
kampių lygybės požymis. 


B 


28 brėž. 


4 C A Cc 


Tarkime, kad duoti trikampiai ABC ir A'B'C' (28 
brėž.), kurių AB=A'B', AC=A'C'" ir <A= ZA". Reikia 
įrodyti, kad ir visi kiti trikampių elementai lygūs. Remda- 
miesi 7 aksioma, randame, kad <B=<ZB' ir C=C. 
Lieka įrodyti, kad ir BC=B'C'. Tarkime, kad BC>£B'C“. 
Tuomet ant kraštinės B'C' nuo taško B’ atidėsime BC“ = 
= BC. Išnagrinėsime AABC ir AA'B'C". Jų AB=A'B", 
BC=BC" ir Z B= Z B’. Tuomet iš 7 aksiomos ir <B'A'C" = 
=LA. Bet du kampai, lygūs tam pačiam trečia- 
jam, lygūs ir tarpusavyje, todėl <B'A'C/ = <B'A'C'. Ga- 
vome, kad nuo spindulio A'B' toje pačioje pusplokštu- 
mėje nubrėžti du skirtingi kampai, lygūs tam pačiam kam- 
pui A, o tai prieštarauja 4 aksiomai. Taigi, atsisakę prie- 
laidos, kad BC>+B'C', gauname BC=B'C". 

Panašiai įrodomos ir likusios teoremos apie figūrų 
lygybę. 

7. Tolesniam geometrijos dėstymui būtina įvesti dar 
vieną aksiomų grupę, būtent, nenutrūkstamumo aksiomas. 
Su šios grupės aksiomomis glaudžiai susiję tiesės ir ap- 
skritimo susikirtimo ir apskritimų tarpusavio susikirtimo 
uždaviniai. Visi geometrijos brėžiniai, braižomi skriestuvu 

ir liniuote, remiasi būtent šiais uždaviniais. Vadinasi, ne- 
nutrūkstamumo aksiomos yra labai svarbios. Be to, ne- 
nutrūkstamumo aksiomomis yra pagrįsta geometrijos dy- 
džių matavimo teorija. 

Nenutrūkstamumo aksiomų grupėje yra dvi aksiomos. 

l. Archimedo aksioma. Jeigu duotos dvi at- 
karpos, kurių pirmoji didesnė už antrąją, tai, pakartodami 
mažesniąją atkarpą dėmeniu pakankamai daug kartų, vi- 
suomet galime gauti sumą, didesnę už didesniąją atkar- 
pq. Kitaip sakant, jeigu 4 ir b — dvi atkarpos, iš kurių 
a>b, tai egzistuoja toks sveikasis skaičius n, kad nb>a. 

Archimedo aksioma yra ir mokykliniame vadovėly- 
je — skyriuje apie atkarpų matavimą. Dviejų atkarpų 
bendrojo mato radimas nuoseklaus atidėjimo būdu, apie 
kurį kalbėjome anksčiau, remiasi Archimedo aksioma. Iš 
tikrųjų, šiuo būdu mažesnė atkarpa atidedama ant dides- 
nės, o Archimedo aksioma tvirtina, kad, šitaip atidedant, 
mažesniųjų atkarpų suma galų gale uždengs didesniąją 
atkarpą. 

Tiesiog iš Archimedo aksiomos darome išvadą: jeigu 
atkarpa a didesnė už atkarpą b, tai visuomet egzistuoja 
toks sveikasis skaičius n, kad = <b. 

Antroji nenutrūkstamumo aksioma vadinama K an- 
toro aksioma, arba tiesine pilnumo aksio- 
ma. Jos tekstas šitoks: 

2. Jeigu yra atkarpų sistema, kurios kiekviena pas- 
kesnė atkarpa yra pirmesnės atkarpos viduje, ir jeigu toje 
sistemoje visuomet galima rasti atkarpą, mažesnę už bet 
kurią duotąją, tai egzistuoja vienintelis taškas, esantis 
visų šių atkarpų viduje. 


99 brėž Anas Aid Bi ki) 
M 


Kantoro aksiomos pritaikymą pailiustruosime, išnag- 
rinėdami šitokį pavyzdį. Imsimę atkarpą AoBo (29 brėž.), 

jos vidurį pažymėsime B, ir rasime atkarpos A4B, vidurį, 
kurį pažymėsime A,. Toliau imsime A,B, vidurį, jį pažy- 
mėsime B; ir rasime atkarpos A,B; vidurį, o jį pažymėsi- 
me Az. Toliau imsime 458; vidurį, jį pažymėsime B3, rasi- 
me AB, vidurį ir pažymėsime A3. Toliau imsime ABs 
vidurį ir t.t.* Atkarpos AoBo, A,Bi, A2B2, ABs, ... ir t. t. 
sudaro tiesinę pilnumo sistemą. Iš tikrųjų, m Se- 


kanti atkarpa yra pirmesnės P ir lygi josz . Tuo būdu, 
a i A,B, ilgis lygus 4 Ao Bo, A; B:= 45 = Ao Bo, A3 B= 
= 2 A,B,, ... ir bendrai Á, B,= A Ai 

„Iš Archimedo aksiomos a kad gautasis ilgis 


fa Žo , esant pakankamai dideliam n, gali būti mažesnis 


už bet kurią rastą atkarpą. Tuo būdu, visos aksiomos są- 
lygos išpildytos, ir egzistuoja vienintelis taškas, esantis 
visų atkarpų sistemos viduryje. Sį tašką lengva nurodyti. 


Iš tikrųjų, jeigu imsime tašką M, atskirianti = atkarpos 


AB; (ty. AM =% A, B;) „tai šis taškas ir bus ieškomasis. 
Jeigu tašką Ao laikysime atskaitymo pradžios tašku skai- 
čių ašyje, o atkarpą AoBo laikysime lygia vienetui, tai taš- 
kus A;, Avo, A3, ..., A, atitiks skaitinės reikšmės: 


76 ptet “ooo 


1+44+451...4+4771 
qn l 


. . Yv v oe M 4 a v l 
Kiekviena iš šių trupmenų yra mažesnė už +. 


* Atkarpos ABs brėžinyje jau negalima parodyti, ją reikia įsi- 
vaizduoti. 

Iš tikrųjų, jeigu kiekvienos iš šių trupmenų vardiklį 
E . 2 i „1 
sumažinsime vienetu, tai trupmena padidės ir bus lygi z: 
1+44+4.. 4+4 O 144+.. te 14 
4n—] T (4-1) (1+4+48+... +8) 3 


Kita vertus, taškus Bı, Bə, B3, .., Ba atitinka skaiti- 
nės reikšmės 


I. l 1_3, 1 1 1ı1 L 

z? 27878 278 873277 
l | | 1 
2787327 puta 


užrašyta: 


o 


| Į | l l l l 
g 16 TBT p t gamta > 


Sudėję šiuos skaičius, gausime: 


Jin a a a a a a. 
n e 


Iš čia lengva įsitikinti, kad kiekviena iš skaitinių 


reikšmių, atitinkančių taškus Bı, Bə, ..., Bn, yra didesnė 
už +. Padidinę trupmenos vardiklį vienetu, tuo pačiu su- 
mažinsime trupmeną ir gausime: 
92n —Oan-14 9-2 5492-94] 
gan+14] 7 
2m Oin- ip o —2429—24+]1 | 
“1 Gr -an-iZgm-2 T 04 1 3 


* Čia naudojamės formule 
—b”=(a—b) (a”7t+a"7?b+a"™? b+... +ab"™? +b"). 
** Čia naudojamės formule 
air tip pinti (a+b) (a? — a" 1b + g2a-1 b? — ap — abn- 14+ pn), 

Taigi, visos skaitinės reikšmės, atitinkančios taškus 
Bı, B2, B3, ..., Bn, ..., yra didesnės už > ; 

Vadinasi, taškas M, kurį atitinka skaitinė reikšmė 
2. yra viduryje kiekvienos iš atkarpų A,B;, A2B2, ..., 
AnBn, ... Tuo būdu, tai ir yra vienintelis taškas, apibrėžia- 
mas šių atkarpų seka. 

Dabar įrodysime pagrindinę teoremą apie tiesės ir 
apskritimo susikirtimą. 

Priminsime, kad apskritimas nusakomas centru ir 
spinduliu. Plokštumos taškai, kurių atstumai nuo centro 
mažesni už spindulį, vadinami apskritimo vidaus taškais, o 
taškai, kurių atstumai nuo centro didesni už spindulį, va- 
dinami apskritimo išorės taškais. Pagrindinė teorema ši- 
taip formuluojama. 

Atkarpa, jungianti apskritimo vidaus tašką su išorės 
tašku, turi bendrą tašką su apskritimu ir tiktai vieną. 

Tarkime, kad duotas apskritimas, kurio centras O ir 
spindulys r, A — jo vidaus taškas (OA<r), B — išorės 
taškas (0B>>r) (30 brėž.). Pirmiausia įrodysime štai ką: 


z 
Dp 
> 
a“ 
m 
"m 


30 brėž. 


Qa — — — — — > m — a aD 


O 


jeigu ant AB yra taškas M, kurio atstumas nuo taško © 
lygus spinduliui, tai toks taškas tėra vienintelis. Iš tikrųjų, 
jeigu toks taškas egzistuoja, tai egzistuoja ir taškas M’, 
simetriškas M atžvilgiu statmens, nuleisto iš O į tiesę AB, 


AN 


be to, M'O0= MO =r. Pagal pasvirųjų, išvestų iš tiesės 4B 
taško, savybę, visi atkarpos M'M vidaus taškai bus ir ap- 
skritimo vidaus taškai, o atkarpos M’M išorės taškai bus 
ir apskritimo išorės taškai. Todėl taškas A visuomet turi 
būti tarp taškų M’ ir M, o ant atkarpos AB gali būti tik 
vienas taškas M. 

Tai nustatę, padalijame atkarpą AB pusiau ir palygi- 
name su spinduliu atstumą nuo gauto taško iki centro. 
Jeigu šis atstumas bus lygus spinduliui, tai teorema bus 
įrodyta. Jeigu šis atstumas bus mažesnis už spindulį, tai 
taškas bus vidaus, ir jį žymėsime A;. Jeigu šis atstumas 
bus didesnis už spindulį, tai taškas bus išorės, ir jį Žymė- 
sime B). 

Toliau imsime A,B (arba AB,) vidurį, kurio atžvilgiu 
vėl bus trys galimi atvejai: arba jo atstumas nuo centro 
lygus spinduliui, ir tuomet teorema įrodyta, arba mažes- 
nis už spindulį, ir tuomet šį tašką žymėsime raide A su 
atitinkamu numeriu, arba didesnis už spindulį, ir tuomet 
šį tašką žymėsime raide B su atitinkamu numeriu. Neri- 
botai kartodami šį procesą, gausime vieną iš dviejų išva- 
dų: arba kad vienos iš tokių atkarpų atstumas nuo centro 
bus lygus spinduliui, ir tuomet teorema bus įrodyta, arba 
kad visi taškai, pažymėti raidėmis A;, A2, .., Án, ..., bus 
vidaus, o pažymėti raidėmis Bı, Bə, ..., Bn, ..., — išorės. 
Betgi pastaruoju atveju gausime sistemą atkarpų, tenki- 
nančių Kantoro aksiomos sąlygas, nes kiekivena paskesnė 
atkarpa yra pirmesnės viduje ir kiekvienos paskesnės ilgis 
du kartus mažesnis už pirmesnės. Vadinasi, egzistuoja 
vienintelis taškas, esantis visų tų atkarpų viduryje. Ka- 
dangi jis yra tarp visų vidinių ir visų išorinių atkarpos 
taškų, tai jis negali būti nei vidiniu, nei išoriniu; vadina- 
si, tai yra apskritimo taškas. 

Iš šios teoremos taip pat išplaukia, kad jeigu tiesės 
atstumas nuo apskritimo centro mažesnis už spindulį, tai 
ši tiesė su apskritimu turi du ir tik du bendrus taškus. 
Iš tikrųjų, tarkime, kad O — apskritimo centras ir r — 

spindulys (31 brėž.). Atstumas OP nuo centro iki tiesės 
i mažesnis už spindulį; vadinasi, P — vidaus taškas. Ant 
tiesės / nuo taško P atidėsime atkarpą PO=r. 


31 brėž, 


Kadangi stačiajame trikampyje OPQ įžambinė OQ 
ilgesnė už statinį PQ =r, tai O8 >r, vadinasi, Q — išorės 
taškas. Remiantis įrodytąja teorema, atkarpa PO su apskri- 
timu turi vienintelį bendrą tašką A. Antras bendras taškas 
A" simetriškas A statmens OP atžvilgiu. Kadangi visi at- 
karpos AA" vidaus taškai yra ir apskritimo vidaus taškai, o 
visi išorės taškai — to paties apskritimo išorės taškai, tai 
kitų bendrų taškų tiesė ! ir apskritimas neturi. 

Teiginius, analogiškus Archimedo ir Kantoro aksio- 
moms, galima įrodyti ir apskritimo lankams; būtent, gali- 
ma įrodyti: 

l. Vieną duotąjį lanką pakartodami dėmeniu pakanka- 
mai daug kartų, visuomet galime gauti lanką, didesnį už 
bet kurį kitą duotąjį lanką. 

2. Jeigu turime lankų sistemą, kurioje kiekvienas pas- 
kesnis lankas yra viduje pirmesnio, ir įeigu toje sistemoje 
visada galima rasti lanką, mažesnį už bet kurį duotąjį, tai 
egzistuoja taškas, esantis visų šių lankų viduje. 

Remdamiesi šiais teiginiais, lengvai galime įrodyti pa- 
grindinę teoremą apie apskritimų susikirtimą. 

Jeigu A — duotojo apskritimo vidaus taškas, o B — 
išorės taškas, tai bet kurio kito apskritimo lankas, jungian- 

tis A ir B su duotuoju apskritimu, turi vieną ir tik vieną 
bendrą tašką. 

Ši teorema įrodoma analogiškai teoremai apie apskri- 
timo ir tiesės susikirtimą. 

8. Paskutinė, penktoji, geometrijos aksiomų grupė su- 
sijusi su lygiagretumo sąvoka, joje tėra tik viena aksioma: 

Per tašką, nesantį duotoje tiesėje, galima nubrėžti vie- 
ną ir tik vieną tiese, lygiagrečią duotajai. 

Teiginius, kurie remiasi šia teorema, jau žinome, ir čia 
apie juos nekalbėsime. 

Iš išnagrinėtosios aksiomų sistemos galime susidaryti 
pakankamą vaizdą apie neįrodomų teiginių visumą, kurią 
galima imti geometrijos pagrindu. Tačiau reikia pastebėti, 
kad, stengdamiesi kiek galima supaprastinti dėstymą, ne- 
sistengėme sumažinti šių teiginių skaičiaus. O aksiomų 
skaičių dar galima sumažinti. Pavyzdžiui, dvi Archimedo 
ir Kantoro aksiomas galima pakeisti viena — vadinamąja 
Dedekindo aksioma. Galima šiek tiek sumažinti aksiomų 
reikalavimus. Pavyzdžiui, Pašo aksiomoje galima nerei- 
kalauti, kad tiesė, kertanti vieną iš trikampio kraštinių, 
kirstų dar vieną ir tik vieną kraštinę. Pakanka reikalavi- 
mo, kad tiesė, kertanti vieną iš trikampio kraštinių, kirstų 
dar kitą trikampio kraštinę, o tai, kad ši kraštinė bus žik 
viena, galima įrodyti. Lygiai taip pat, formuluojant Kan- 
toro aksiomą, galima nereikalauti, kad taškas, apibrėžia- 
mas tiesinio pilnumo sistemos, būtų vienintelis. Kad šis 
taškas vienintelis, taip pat galima įrodyti. Tačiau dėl viso 
to dėstymas pasidarytų ilgesnis ir sunkesnis. 

Baigdami šią knygelę, trumpai suformuluosime svar- 
biausias išvadas iš viso to, kas buvo joje išdėstyta. 

1. Geometriją apibrėžiame kaip mokslą apie materia- 
laus pasaulio erdvines formas. 

2. Pirmąsias žinias apie erdvines formas gauname in- 
dukcijos keliu, t. y. daugkartinių stebėjimų ir bandymų 
keliu. 

3. Esmingiausias ir bendriausias erdvines daiktų savy- 
bes formuluojame pagrindinių teiginių —- aksiomų — sis- 
temoje. 

4. Aksiomų sistema tik tada teisingai atspindi iš tik- 
rųjų egzistuojančias erdvines savybes, jeigu ji tenkina pil- 
numo, nepriklausomumo ir neprieštaravimo sąlygas. 

5. Išskyrus aksiomas, visi likusieji geometrijos teigi- 
niai — teoremos — gaunami dedukcijos keliu, t.y. išve- 
dami iš aksiomų ir anksčiau įrodytų teoremų. Tokia iš- 
vadų sistema vadinama įrodymu. 

6. Kad įrodymas būtų teisingas, t.y. kad neliktų abe- 
jonių įrodomos teoremos teisingumu, jis turi būti sudary- 
tas iš teisingų išprotavimų ir be klaidų. Kad įrodymas būtų 
teisingas, reikia: 1) teisingai ir tiksliai suformuluoti įro- 
domą teiginį, 2) pasirinkti būtinus ir teisingus argumen- 
tus ir 3) įrodinėjant laikytis logikos taisyklių. 


Skaitytojams, norintiems geriau susipažinti su matema- 
tinio įrodymo klausimais, galima rekomenduoti šitokią li- 
teratūrą. 


l. Bendri logikos vadovėliai: 
M. C. CTporosBuHų, Jlornka. PUocnonnTH3xaT, 1949. B, O. Ac- 
M yc, Jiornka, 1947. 


H. B. TaBnaneu, Cyxmnemne u ero BHAN. H31-Bo AkaneMHu 
HayK CCCP, 1953. 


2. Klausimai apie geometrijos pagrindinius teiginius ir 
aksiomų sistemą, o taip pat apie įrodymą yra knygose: 
XK. Anamap, DnemeHTapuas reomeTpHKa. Yunearns, 1948. 

